Buhez ar Sent/1912/Oneziphor - Wikimammenn\nBuhez ar Sent/1912/Oneziphor\n◄ Laurans Justinian Oneziphor Yan ►\nC’houec’hvet devez a viz Gwengolo\nOneziphor a oa ginidik eus a Ephes, hag a oa o chom en Ikonium, pa deuas sant Pôl da brezek ar fe d’ar gêr-ze ; rei a reas digemer d’an abostol en e di, ha goulenn a reas digantan ar vadeziant. Dont a reas goude-ze da vezan unan eus e ziskibien aketusan ha kalonekan, ha divezatoc’h, pac’h eas an abostol bras da Ephes, e kavas tro d’ober kalz vad d’ezan adarre. Kemer a reas skouer war e vertuziou ; labourat a reas war zilvidigez an eneou ; ha darn a lavar e oe sakret eskob.\nKalet evitan e-unan, Oneziphor a ranne e vadou etre ar beorien. Dal ma klevas e oa kouezet e vestr er prizon, en Rom, evit an eil gwech, ec’h eas d’e glask ; ha gant arc’hant e teuas a benn da gaout digor da vont betek ennan ; rei a reas d’ezan kement a c’halle kaout ezom. Sant Pôl, dilezet gant e vignoned-all, hag a dec’he dioutan gant aon da vezan tapet o-unan, a oe laouennaet oll o welet kalon vat Oneziphor. Skrivan reas raktal d’e ziskib Timothe, a oa eskob en Ephes, hag e lavaras d’ezan : « Ra deuio Doue da skuilh e vadelezou war dud Oneziphor, rak alïes en deus ma frealzet, ha ma chadennou n’o deus ket e laket da ruzian. P’eo deut da Rom, en deus ma c’hlasket gant kalz a breder, ken en deus ma c’havet. Ra vezo trugarezus an Otrou outan, da ze ar varn. Te a oar gwelloc’h eget den-all ebet pegement a vad en deus grêt d’in en Ephes ; gra eta ma gourc’hemennou da Briska, da Akuila ha da dud Oneziphor. »\nGoude merzerenti sant Pôl, Oneziphor a zizroas d’an Azi, a c’honezas eleiz a eneou da Jezuz-Krist, hag a oe chadennet erfin gant e zervijer Porphyr, en kêr Parion, war urz ar gouarner Adrian.\nSkourjezet e oent didrue, ha dre ma n’halled ket, en doare-ze, dont a benn d’o lakat da nac’h o Doue, e oent staget ouz lostou kezek pennfollet, a gasas aneze a dreuz-dreuz dre ar reier hag ar spern. Evelse eo e kavjont o maro ha, war dioueskel ar verzerenti, o eneou a nijas war eün d’ar baradoz.\nLabour evel eur zoudard mat da Jesus-Krist. Kement hini a c’houren ne ve ket kurunet : ne guruner nemet an neb a c’houren evel m’eo dleet.\n— Ma varvomp gant Jezuz-Krist, e vevfomp ive gantan.\n— Ma c’houzanvomp gantan, e renfomp ive gantan.\n— Ma nac’homp anezan, e nac’ho ive ac’hanomp.\n— Ma ne gredomp ket ennan, hen a chomo feal, rak n’hall ket en em nac’h e-unan.\nAdtapet diwar « https://br.wikisource.org/w/index.php?title=Buhez_ar_Sent/1912/Oneziphor&oldid=38171 »\nKemmoù diwezhañ degaset d'ar bajenn-mañ d'an 5 Gou 2012, da 07:33.


(Adkaset eus Sant katolik)\nAr sent er gristeniezhAozañ\nAr sent e relijionoù allAozañ\nEnebiñ a ra ar Sunniegezh ouzh pep azeulerezh estreget hini Doue. Ar re a azeul ivez idoloù danvez pe tud a reer "genstrollerien" pe azeulerien-idoloù anezhe. Ur pec'hed anvet Shirk eo. Difennet eo kehelerezh ar sent er Sunniegezh eta. Koulskoude e vez anavezet santelezh tud zo hag e roer dezhe an titl enorus a hazrat neuze, evit komz eus ar Brofeded peurgetket. N'eus urzhaz relijiel ebet er sunniegezh. N'eus ket titloù santelezh roet gant un aotrouniezh eus ar relijion eta met anavezet e vez santelezh un den gant ar feizidi kentoc'h, .\nAdtapet diwar « https://br.wikipedia.org/w/index.php?title=Sant&oldid=1697386 »\nDernière modification le 8 Ebr 2016, à 14:34\nKemmoù diwezhañ degaset d'ar bajenn-mañ d'an 8 Ebr 2016, da 14:34.


Buhez ar Zent. pages 218, 219, 220. Encyclopédie Marikavel.\npages 218, 219, 220\nSant Simeon Stylit(1)\nBue ar zant-man a zo leun a dreo burzudus ha souezus da glevet. Rak-se, n'eo ket bet skrivet evit servijout da skouer d'ar gristenien, ha ne c'houlenner digant den bevan evel m'en deus bevet; mes Doue, dre eur vue ken dishenvel diouz hini an dud-all, a zo bet falvezet gantan diskouez d'imp pegen uhel e c'hell sevel an eneou a selaou e gomzou.\nSimeon a oa ginidik eus bro ar Siri. Tremen a reas e vlaveziou kentan o tiwall an denved. Eun devez ma oa re fall an amzer da gas an anevaled er-mêz, Simeon a yeas d'an iliz hag eno e klevas ar c'homzou-man eus an Aviel : « Eûrus ar re a ouel; eürus ar re a zo glan a galon. » Ar c'homzou-ze a yeas don en spered hag en kalon ar pôtrig trizek vla. Goulenn a reas digant eun den koz a oa eno petra ziniflent ha penôs e c'helled senti oute : « Eürus eo, eme an den koz, ar re a ouel d'o fec'hejou hag a ra pinijen aneze.\n» Suran doare da gaout an eürusted-ze, eo tec'hel pell diouz trouz ar bed, ha tremen ar vue o yun hag oc'h ober pinijen, evel ma rêr er c'houentchou ! »\nSimeon a dremenas eiz devez en eul lec'h distro, o pouezan ar c'homzou-ze, hag a yeas goude da c'houlenn digor en eur gouent hag a oa enni kalz menec'h. An tad-abad, o welet e c'hoant da zerviji Doue, a zigemeras anezan. Hepdale, Simeon a zavas dreist ar re-all, dre e spered a binijen hag e aked d'ar beden. Abarz nemeur, abad ar gouent, aon gantan na deuje Simeon da lakat ar venec'h-all da fallgaloni, hen alias da vont dônoc'h er gouelec'h. Ar manac'h yaouank a zentas hag a yeas d'ober e chomaj en eul lochen dirapar ha pell a bep lec'h.\nEno, leun a fizianz en Doue, hag evit heuilh ar skouer roët gant Jezuz-Krist, e reas e zonj da dremen ar c'hoareiz pen-da-ben hep kemer an disteran bevanz. D'ar Zul-Fask, eur beleg o vezan deut d'hen gwelet, a gavas anezan ken dinerz ma oa dare da vervel. Kommunian a reas ha kerkent e teuas d'ezan e nerz koz. Ober a reas kemend-all er blaveziou war-lerc'h, ha Theodoret a lavar en devoa tremenet evelse eiz koareiz warn-ugent, d'ar mare ma skrive e vue. Er rest eus ar bla, e tebre ken nebeut ma n'en devoa, kouls lavaret, ken magadurez nemet ar pez a gemere ouz tol ar Zakramant, a dostae outi beb eiz de.\nGoude bezan tremenet tri bla el lochen-ze, Simeon a yeas pelloc'h c'hoaz hag a zavas war c'horre eur mene. Sevel a reas eno peder moger, hag en em stagas etreze gant eur chaden a oa eur penn anezi endro d'e droad hag egile stag ouz eur men bras ha ponner.\nEn doare-ze e veve e-unanik, e spered dalc'h-mat troet warzu an Hini a zo dreist an heol hag ar stered. Mes e zantelez a yeas buhan ar vrud anezi dre ar bed holl, kouls lavaret, ha hepdale, an ermit a welas, a bep lec'h, tud o tont da c'houlenn kuzul digantan, ha klanvourien o tont da c'houlenn ar yec'hed.\nEleiz o deveze c'hoant da douch eun dra pe dra outan; darn, zoken, a yee betek troc'han ar c'hrec'hen loened a rê e wiskamant. Evit kaout peuc'h, Simeon a zavas eur peul men hag a bignas war e leuren da vevan. Ar peul-ze a oe uhelaet e leuren diou pe der gwech, hag abarz ar fin en devoa c'houec'h troatad ha tregont a uhelder; n'en devoa nemet tri droatad lec'hed diwar c'horre, hag evelse ar zant n'helle ket gourvez.\nEun doare bevan ken iskis a lakas an teodou da vont endro. Lod a gemere anezan evit eur brabanser, lod-all, evit eun den troet e spered. Ermited an Ejipt o-unan a gavas abeg ennan : « Red eo, emeze, mont a-beurz an eskibien da lavaret d'ezan diskenn ac'hane. Ma ne fell ket d'ezan, e vezô skler d'an holl n'eo ket spered Doue eo hen dalc'h eno; ma sent, er c'hontrol, ne vezo douetans ebet eo dre volonte Doue e ren ar vue-ze. »\nAr relijius karget eus ar gefridi a zigouezas en traou ar peul hag a lavaras da Zimeon oa bolonte an eskibien e tiskennje ac'hane.\n- Dustu, eme Simeon, gant eun êr laouen; digaset d'in eur skeul, hag ec'h an e traou.\n- N'eo ket red, eme neuze ar manac'h-all; ho sentidigez a ziskouez e ret aze bolonte Doue; chom a c'hellet.\nEno ar zant a dremene e amzer o pedi Doue, en e zav pe war e zaoulin. E beden a bade eus a guz-heol betek ter heur goude kreiste an de war-lerc'h. Er rest eus an de, e prezege d'an dud a veze e traou e beul, e paree ar re glanv hag e lake ar peuc'h etre an enebourien. Daoust d'eur vue ken rust, e veze bepred laouen ha karantezus, ha kammed ne wall-responte den ebet. An eskibien hag ar rouaned a c'houlennas kuzul digantan; santez Jenovefa eus a Bariz a 'n em erbedas outan; n'eo ket hepken eus ar Spagn hag eus Bro-C'hall, mes zoken betek eus Breiz-Veur ec'h ee tud d'e gaout.\nN'oufe den niveri ar bec'herien hag ar baganed konvertiset dre nerz e brezegenuou ha skouer e vue garo. Mervel a reas war-dro ar bla 460, oajet a zek vla ha tri-ugent. Tremenet en devoa war e beul tost da zaou-ugent vla. Goude e varo, arc'heskob Antioch ha tri eskob-all a ziskennas ar c'horf d'an traou hag a zougas anezan, gant kalz respet, betek kêr Antioch. Ar c'hanv d'ezan a oe bras dre ar vro a-bez.\n(1) Gouel ar zant-man a zigouez d'ar o a viz genver.\nAr zant-man n'en deus ket digoret kalz a levriou na bet kalz a vistri war e dro d'e gelenn, ha koulskoude, eo bet eur burzud en e amzer. E holl zeskadurez eu devoa tennet eus levr bras ar bed, digoret bernde ken kaer dirak an holl, hag a zo, koulskoude, nebeut awalc'h a dud o c'houzout lenn mat ennan.\nWar an douar-man, ne welomp ket Doue en e sked, tâl-ouz-tâl, evel m'eman; en levr ar bed enaan e skeud, hag ar skeud-ze, seul-vui e chomer da bleustri warnezan, ha seul welloc'h e teuer da anaout Doue.\nNag a urz, nag a c'halloud, nag a c'hened a zo en nenv ha war an douar, en treo a welomp hag er re ne welomp ket ! Nag a urz, nag a c'halloud, nag a c'hened a dle bezan en Doue, an hini en deus o c'hrouet !\nKlasket an dud desketan a zo war an douar, lavaret d'eze ober eur c'hreunen ed, hag e vezo red d'eze anzav n'eman ket an dra-ze en o galloud.\nHa koulskoude, an dud a zo lorc'h enne gant o gouiziegez. Lavaret d'eze ober d'ac'h eur gelienen, hag e vefont nec'hetoc'h c'hoaz. Petra eo ar grouadurien-ze, koulskoude, en kichen an den a dennas Doue eus eun tamm pri, hag a zo frammet ken kaer en e gorf ha stummet kenkouls en e spered, ma oa hanvet « eur bed bihan » gant paganed an amzer goz !\nOh ! Otrou Doue, ar skeud ac'hanoc'h hepken a welan, hag awalc'h eo evit ober d'am spered sebezi ! Grêt mac'h anavezin mui-oc'h-mui pegen bras oc'h evit mac'h anavezin gwelloc'h-gwell pegen dister on !


Journal de Renaud Camus, mercredi 10 septembre 2014\ncréée le jeudi 11 septembre 2014, 12 h 30\nmodifiée le mercredi 24 décembre 2014, 23 h 17Mercredi 10 septembre 2014, minuit & demi. Nous avons déjeuné — au Bastard, à Lectoure, d’ailleurs bien médiocre — avec un “ami de ~~~~~~~~~~ ~~~~”, ~~~~~~ ~~~~~~~~~, ~~~ ~~~~~~ ~~~~~~~~ ~~~ ~~~ ~~~~ ~~~~~~~~~~~ ~~ ~~~~, ~~~’~~~~ voulaient me faire ~~~~~~~~~~~, ~~. Poskow.\nAlain ~~ ~~~~~~ ~~~~~~ ~~~ ~~~~~~~~~~ ~~~ ~~~~ ~~~~~~~~, ~~~~~ ~~~~~ ~~~~~~~~ ~~~ ~~~~~~~~~~~, ~~~~~ ~~~~~ ~~~~~~~~~ ~~’~~~~~~~~~. ~~~~~~, ~~~ ~~~~ ~~~~~, ~~~ ~~~~~~~~ ~~~’~~~~~~ un rendez-vous d’affaires ~~~~~~~~ ~~~ ~~~ ~~~~~~~, ~~~ ~~’~~~~~~~~ ~~~~~~~~~~, ~~~~~~ ~~~~, ~~~~~ ~~~ ~~~~~~~~, ~~~ ~~~~~~ ~~~~~~ ~~~~~~~~ ~~~~~~’~~ ~~~ ~~~~ ~~~ ~~~~~~~~ ~~~~~~~~ ~~~~ ~~~~~~~ Musique.\nCette ~~~~~~~~~ ~~~ correspond guère au ~~~~~~~~~ ~~~~ ~~’~~~ ~~~ ~~~~ ~~~~~ — ~~~~~ ~~~~ ~~~ ~~’~~~~ ~~~~ ~~~’~~~ ~~~~ ~~~~~~~ ~~~~ ~~~~~~~~, ~~~~ ~~’~~~~~~~, ~~~~~ ~~~’~~~ ~~~~~ ~~~~~~ ~~~~~ ~~~ ~~~~~~~~ ~~~~~~’~~ la fin de ~~~ ~~~~~~~~~~~~~~~ ~~’~~~ ~~~~~~~~. ~~~ ~~~ ~~~~~ ~~~~~ ~~~~~ ~~~~ ~~’~~~~~~~~~ ~~~~~ ~~~~~~, ~~~~~~~~~~, ~~~ ~~~ ~~~~~~~ ~~~~ ~~~~~~~~~ ~~~~ ~~~~~~~~~~ ~~~~ ~~~~~~~~~~~~~, ~~~ incomplétude.\nCette ~~~~~~ ~~~~~~~~~, à propos de ~~~ ~~~~~, ~~~~~~-~~~, ~~~ ~~~~~~~ ~~~~~ ~~~~ ~~~~~~~~~~~~~~, ~~~~~. ~~~ ~~~~~ ~~~~~~~ ~~~~~~ ~~’~~~~~~~ ~~~~ ~~~~~~~~ ~~~ ~~~~ ~~~~~~ ~~~ ~~~~~~~ ~~~~~~ ~~~~ ~~~~ ~~~~~~~~~~~ ~~~ ~~~ marque Austin (en ~~~~~~, ~~’~~~ ~~~~~~~~ ~~~~ ~~~~~~~ ~~~~~~~ mini, ~~ ~~’~~~~~~~ ~~~ ~~’~~~~~~ ~~~~~~~~~ ~~ ~~~~~~~~~-~~~). ~~~~~, ~~~~~~ ~~~~~~~~~ (~~~~ ~~’~~~~~~ ~~~~~~~ ~~ ~~~~~~ ~~~~~ ~~~ ~~~~~~~ ~~~~~~~~) ~~~ moi nous serions ~~~~~~~~~~~~ ~~~~~ ~~~ ~~~~~~~ ~~~~~~~ ~~~ ~~~~~ ~~~~~~~ ~~~~ ~~~~~~~~ ~~~ ~~~~~~ ~~~~~~ ~~~~ ~~~~~~~ (mini, ~~~~~, ~~~ ~~~~~~~~) ~~~~~~ ~~~ ~~~~~~, ~~~ ~~~~~~~ ~~~ ~~~~~ ~~~~~~~~~~~~ et le moins ~~~~~, ~~~ ~~~~ ~~~~~~~ ~~’~~~ ~~~~~~ ~~~~~~~~~, ~~~~~~ ~~~ ~~~~~~ ~~~~~~ ~~’~~~~~~~~~~~~~ ~~~~~~~~~ ~~~ ~~~~~~~~ ~~~ ~~~~~~~ ~~~~~ ~~~~~. ~~~~, ~~~~ ~~~~~~~~~~~ (~~~~~~ ~~~~~~~~~), ~~~ ~~~ ~~~~~~~ décidé pour le ~~~~~~~ ~~~ ~~~~~~ ~~~~~~~~. ~~~~~ ~~~ ~~~~~ ~~~ ~~~~~~~ ~~~~~~~~, ~~~~~~~ ~~~~ ~~~~~~ ~~~~~~~ ~~~~~~ ~~~ ~~~~~~~ ~~~~~~~~~~~ ~~~~~~ ~~~~~~~~~, ~~~~ ~~~ ~~~~~~~ ~~~~~~~~~~~ ~~~~~~~~ ~~’~~~~~~, ~~~ rouge, celle qui ~~~~~~~~~~ ~~~ ~~~~~~~ ~~~~ ~~~~~~~~~~~~~~ merveilleuses.\nEntre ~~~~ ~~~~~~~ ~~~~~~ ~~~ ~~~~ ~~~~~~~ rouge, ~~~ ~~~~~ ~~~~ ~~~ ~~~~~ ~~~ ~~~~ ~~~~~~~~ ~~~ ~~~~~ ~~~~~~~~ — ~~~ ~~’~~~ jamais eu de ~~~~~~~~ ~~~~~~ ~~~ ~~’~~~ ~~~~~~~ ~~~~~~~~~ ~~~~ ~~~~~~~~ ~~’~~~ ~~~~~~. ~~~ ~~~~~ ~~’~~ ~~~~~ ~~ ~~~~~~~~ ~~~~ ~~~~~~~~, ~~’~~~~ ~~~~~ (~~~~~ ~~~~ ~~~~~ ~~ ~~~~~ offert ~~~~ voiture, il me ~~~~~~~), ~~~~~ ~~~ ~~’~~~~~~~~~ ~~’~~~~ ~~~~~~~~ ~~’~~~~~~~~~, ~~~~~~~~~~~~~, ~~~~~~~~ ~~~ ~~~~~~~~ ~~~~~~~~~~~~~~~~~ ~~~~ ~~~~~~~ ~~~ ~~~ ~~~~~. ~~~ ~~’~~~~~~~~ ~~~~ ~~~ ~~~~~~~~~ ~~ ~~~~~~ ~~~~~~ ~~~ ~~~~~~~ le plus coûteux (~~~~~~~~ ~~’~~~ ~~~~~~ ~~~~~~). ~~~ ~~~ ~~ ~~ ~~~ ~~~~~~~ ~~~~~ ~~~ ~~~~~~ ~~~ ~~~~~~~~~ ~~~~ ~~~~~~~ ~~~~ ~~~~ ~~~~~~~~~~ ~~~ ~~~~~ ~~~~ ~~~~~~~~~~ ~~~~~ ~~~~~ ~~~~ les miens, c’est ~~~~ ~~~ ~~~~~ ~~~ tutoie, ~~~~~ ~~~~ ~~~~~~~~~~~~~ ~~~’~~~ ~~~~~~~~~. ~~~ ~~~ ~~~~~ ~~~ ~~’~~ ~~~~~~~ tutoyé.\nLes ~~~~~~~~~ ~~~~~, ~~~~~~~~~~~ ~~~~ ~~~~~~~~ ~~~~~~~~~~~~ ~~~~~~~~~~~~, ~~~~~~~~ ~~~ ~~~ peut plus cordiaux, ~~~ ~~~ ~~~~~ ~~~~~, ~~~~~~ ~~~~ ~~’~~~~ ~~’~~~~~~~~~ ~~~~~~~~~ ~~~~. ~~~ ~~~~~~~ ~~~~~~~~~~ ~~~ ~~’~~~~~ ~~~~~~~ ~~~ ~~~~ ~~~~~~~~~, ~~~~ ~~~ ~~~~ (~~~~~ ~~~~~~~ ~~~~~~~~ ~~~~ ~~~~~ du café), à ~~~~~~~ ~~~ ~~~ ~~~~~~~ ~~~~~~~~~ ~~~~ ~~~~~~~~. ~~. ~~~~~~~ ~~~~~~~~ ~~~~~~~~~ ~~~ ~~~~~~~ ~~~~~~~ ~~~~ ~~~~~~~~~~~~ ~~~ ~~~~, ~~~~~~~ ~~~ ~~~~~-~~~~~~~, ~~~~~~ ~~~ ~~~~~~~~ ~~~~ ~~~~~~~, ~~~~ des façades qu’il ~~~~~~~~ ~~~~~~~~~~ ~~~~~~. ~~’~~~~~~, ~~~ ~~~~~~~~~, ~~~ ~~~~~~~, ~~~ ~~~~~ ~~~ ~~~~~~~~ ~~~~~, ~~~~ ~~~~ ~~~ ~~~~ ~~~~~ ~~~~~~~~~~~~ ~~~~~~~~~. ~~’~~~ ~~~~~~ ~~ ~~’~~~~~~~~ ~~~~~ ~~~~ ~~~~~~~~~~ d’autant plus déplacée, ~~~~~ ~~~~~~, ~~~~ ~~~ ~~~ ~~~~~ ~~~~ ~~~~~~-~~~~~~ ~~~ ~~~ ~~~~~~~~~~ ~~~~~~~~~~~~~ ~~~ ~~~~, ~~~ ~~~~~-~~~~~ ~~~~ ~~~~~~~~ ~~’~~~~~~~~~~~~~~ ~~~~ ~~ ~~~ ~~~~~~~~~~, ~~~ ~~’~~~~~~~, ~~~ ~~~~~ étaient particulièrement laids, ~~~~~~ ~~’~~~~~~~~~~~ ~~~~ ~~~~~~. ~~~ ~~~~~~ ~~~~~~ ~~’~~~~~~ ~~~~~ ~~~~~~ ~~~~~~ ~~~~~ ~~~ ~~’~~~~~~~~~ ~~’~~~~~~~~ ~~~ ~~~~~~~~~~~~~~~ ~~~~ ~~~~~~~ ~~~~~~~~~~, ~~~ ~~’~~~~~~~~ ~~~~~ ~~~~ ~~~~~~~~ ~~~~~~~~~~ feinte la Grande Pelade...\nIl faudrait ~~~~ ~~~~~~~’~~~ ~~~ ~~~~~~~, ~~~~ ~~~~~~-~~~, ~~~~~ ~~~~~~~~~~ ~~~~ ~~~~~~~~~~~~~ ~~~~~~~~~ ~~~~ ~~’~~~~~~~ ~~’~~~~ ~~~~ ~~~ ~~’~~ ~~~~~~~ ~~~~ ~~~~ province.\nDéjà ~~~ ~~~~~~~ ~~~ ~~~~~~~ ~~ ~~~~~~~~~~ nous expliquait, il ~~ ~~ ~~~~~ ~~~ ~~~~~~ ~~~~, ~~~~ ~~~~~~~~ ~~~~~~~~, ~~~~~~ ~~~~~~~~~~ ~~~ ~~~ ~~~~~~~~~~~, ~~~~~~ ~~~~~ ~~~ ~~~~~~~~~~~~~~ ~~~~~~~ ~~~ ~~~~ ~~~~~~ ~~~ ~~~~ ~~~~~~~~~~~ ~~~ ~~~~~~~~ de la province, ~~~ ~~~~~~ ~~’~~~ ~~~~~~~ ~~~~~~~~~ ~~~~ ~~’~~~~~~ ~~~~~ ~~~~~~-~~~~~~.\nvoir l’entrée du mercredi 10 septembre 2014 et ses 5 images dans Le Jour ni l’Heure


Denez Prigent : ar gwerziou eo ma ADN\nAr pennad-kaoz : Denez\nAr gwerziou, an dra-ze a oa 'barz ma ADN. An hini genta, "Ar vag nevez deuz a Vontroulez", a hellje beza bet e Barzaz Breiz, aze 'm-eus santet toud ma horv, pa 'm-eus klevet ar werz ha lennet Barzaz Breiz goude ze, ar goulou a zo deuet ennon, eo en em lakeet toud ma horv da strinkellikaad, en eun doare barzoniez.\nDenez koll e ano\nAr gwerziou a zo traou a bad hag a bado atao\nDistumma ar geriou\nJacques Brel eo an hini gwella toud\nRei a reer deoh amañ eun tañva euz ar pennad-kaoz gand Denez. Evid gelloud lenn anezañ war e hed, gwelit izelloh penaoz kaoud an niverenn 315 a-bez war baper pe e stumm pdf.\nHa taoler evez ho-peus greet ? Koll e ano e-neus greet ar haner. Ne gomzer ket ken, pe n'eur ket sañset d'ober atao, deuz Denez Prigent. Er hazetennou, war golo e bladennou, war ar skritellou, n'eus ken med e ano-bihan.\nKrenna berroh war o ano a ra ive kanerien ha kanerezed all : n'ho-peus ket klevet eo deuet Christine and the Queens da veza Chris, sed aze toud ? Ne hellom eta, e Brud Nevez, nemed heulia ar hiz nevez.\nEur haner brudet eo Denez bepred, 'vid afer-ze. Sed on-oa c'hoant da houd petra pelloh a lak en e ganaouennou.\nKement-se out bet levezonet gand Barzaz Breiz ?\nAn dra-ze a oa 'barz ma ADN. An hini genta deuz ar gwerziou am-eus klevet, "Ar vag nevez deuz a Vontroulez", a hellje beza bet e Barzaz Breiz, aze 'm-eus santet toud ma horv, pa 'm-eus klevet ar werz ha lennet Barzaz Breiz goude ze, ar goulou a zo deuet ennon, eo en em lakeet toud ma horv da strinkellikaad, en eun doare barzoniez.\nAr gwerziou a zo traou a bad,\no-deus padet hag a bado atao\nAnevezet out evel eur haner gwerziou. Melkoni e vez e-barz ar re a ganez…\nAn traou trist a ro muioh awen, muioh evid na ra an traou laouen, mond a ra donnoh ganin pa zavan chañsoniou diwar-benn traou trist, dond a ran d'en em zisplega gwelloh en dristidigez evid el laouenidigez…\nAn dristidigez a zigas muioh dit evid al laouenidigez ?\nYa. Ar zoniou amañ er vro eo brao-toud an ton. "Ev chistr 'ta, Laou…" a zo laouen. Med n'int ket ken brao hag ar gwerziou, barzoniez ne gaver ket er zoniou laouen. Toniou muioh etrevroadel eo ar gwerziou, peurbadel. Ar gwerziou a zo traou a bad, o-deus padet hag a bado atao. Ar zoniou a gosa… Tro 'm-eus bet da gana soniou ive er broiou all. Med an dud, pa deuont da zelaou ahanon, a lar din honnez, ar jañson drist, e-neus fromet ahanon kalz…\nGwirionnoh int, a gav dit ?\nAr gwerziou a douch muioh an dud, pe vijent tud ar vro ha memez en estrenvro. Pa 'z on bet o kana e Pologn, tud o-deus lavaret din : me 'm-eus gouelet… An dud a gav er chañsoniou trist… ar gwerziou a douch pez a zo diveiz dezo, o ene ive marteze, an dud vez stoliet e foñs o ene en eur zelaou chañsoniou trist, zoken ma ne gomprenont ket ar yez, eun tamm energiez a zo e-barz, eun tamm skrij a lak anezo da ouela heb m'o-dije c'hoant a-wechou, da veza fromet…\nAr memez tra eo evidon : pa glevan Cesaria Evora pe Yanka Rupkina, eur ganerez deuz Bulgari, em-eus gouelet aliez en eur zelaou anezi, ha n'anavezan ket he yez. Plijoud a ree ive da Georges Harrison, unan euz paotred ar Beatles, ha kanet he-deus en e interamant p'eo eet ar muzikaner brudet da anaon. Ar gwerziou, ar chañsoniou trist ha koz a gas pelloh evid o bro orin, se zo glad ar bed a-bez. Ar broiou a jeñch, med ar from a zo ar memez hini.\nChañsoniou nevez a skrivez atao ? Peseurt ?\nMemez mod atao hag evid "Al liorz burzudus", traou barzoniuz. Farsuz ive, kan-ha-diskan… Unan am-eus savet diwar-benn ar rojou-avel, pe an touriou-avel ma fell dit. Gwelet e vez muioh-muia diouto partoud, war ar mêz, hag a gavan hudur. Dre forz lakad anezo partoud e Breiz, ar vro a yelo da nijal (en eur c'hoarzin) !\nDistumma ar geriou ?\nPa vez Denez war eul leurenn evid eur hoñsert, war e bladennou ive, ez a-wechou d'ar pevarlamm, ne vez ket intentet dalhmad ar pez a gan, e vez poan a-wechou o kompren geriennou zo… Pa lenner en eur zelaou eur bladenn ez a. Med en diavêz, n'eo ket heñvel… Petra a respont eñ diwar ze ?\nEvid pez a zell ar han ha diskan, aliez, ar poziou a zo eun digarez da lakad lusk evid an dañserien… Pa vez kanet "Konskried Sant Nikolaz", hag a zo anavezet, ha pa vez distummet eun tammig e ro lusk. Red eo cheñch doare ar geriou, an dra-ze a ro lusk, hervez paz an dañserien, med neuze eo diêsoh d'an dud da gompren, evid pez a zell ar ritournelle da skwer, toud an dra-ze zo teknik… Klask a ran lakad ar memez teknik-se barz ar geriou ive.\nN'eus ket tu da skriva se, dija evid ar SACEM n'eus ket tu… Pa vez kanet normal, n'eus lusk ebed, ar ganerien kan-ha-diskan mad a zo ar re a zo kapabl d'ober ze.\nN'eus ket tu da skriva ze, eme Denez, ha gwir eo. Dreist-oll p'en em lak ingal da gana pe da vouskana evid rei da gompren gwelloh a ze ar pez ema o tisplega. Setu, pa ne oa ket tu da renta se toud en eur gelaouenn baper, e kinniger deoh selaou - en eur glika amañ izellohig - pez a zispleg Denez dre gomz diwar-benn al luskou beb seurt a zibab ar ganerien ober ganto hervez an digouez.\nAr ganerien vrezoneg all…\nN'eus kaner brezoneg ebed e Breiz hag e-nije bet fromet ahanout ?\nUnan a blij din hag em-oa c'hoant d'ober anaoudegez gantañ, 'm-eus bet tro d'ober e Lambaol-Blouarzel hag en Enez Vaz. Eur gartenn wenn a oa bet roet da Yann Tiersen, am-oa c'hoant d'ober traou gantañ, hag e-noa pedet ive Krismen : hag eñ 'm-oa c'hoant d'ober anadouegez gantañ ive ! Eur paotr jentil eo, a galite, a blij din kalz pez a ra, kas an traou war-raog, n'eo ket mala traou koz, gand eur rap dezañ, en eun doare dezañ penn-da-benn, plijoud a ra din tud seurt se. Pa hellan sikour anezo…\nLina Bellard, da skwer, a c'hoari telenn en eun doare disheñvel-tre, gand notennou etre evel 'barz ar gwerziou, eur Vretonez eo ha kana a ra e brezoneg, c'hoari telenn evel a ree Kristen Nogues, pedet 'm-eus bet anezi e Pariz. Klask a ran ive sikour ar re yaouank.\nRag me, evid lavared ar wirionez, n'on ket bet sikouret tamm ebed pa oan yaouank gand ar ganerien pe ar zonerien all, ar hontrol eo - an aozerien a zo eun afer all. Ar hontrol-mik. Ha me bremañ, pa welan tud yaouank… Pa vin kosoh, ne rin jamez pez a zo bet greet din-me pa oan yaouank, me a zikouro ar re yaouank.\nPiou ne 'neus ket sikouret ahanout ?\nAn hanter deuz an dud a oar… Sed aze perag em-eus savet ive "An teodou fall". Eo. Bez 'zo unan e-neus sikouret ahanon, Arnaud Maisonneuve, eur paotr a galite, tamm gwarizi ebed gantañ, eur sapre kaner, tro 'm-eus bet da gana gantañ. Paotr mad e oa.\nVa hanaouennou a ganan e brezoneg dalhmad. Nemed unan e saozneg. Hag unan all am-eus kanet 'vid eun teul-film savet gand Bernadette Bourvon, unan am-oa bet ar mennoz da gana e galleg, "Amsterdam". Jaques Brel a blij din kalz. Pa oan yaouank, e oa ar gwerziou, ar c'hoarezed Goadeg a oan kustumet da zelaou kalz, ha… Jacques Brel.\nEvidon, Jacques Brel a zo eun den-ijin, hemañ 'neus toud, ar vouez, ar harism war al leurenn, poziou dispar, an hini gwella toud eo, eun dra bennag… Ar wech kenta 'm-eus klevet Jacques Brel e oa o kana "Amsterdam", on bet foeltret evel pa 'm-eus lennet Barzaz Breiz.\nDiou wech on bet foeltret 'barz ma zamm buhez hag on beo atao (en eur c'hoarzin) ! Pa oan yaouank, me gane Amsterdam, hag eur jañson deuz Santeg diwar-benn eur paour kêz den ne oa ket gouest da labourad ken, abalamour ma oa bet trohet e har dezañ. Me gane anezo er radio-crochet, ha gonezet 'm-eus bet meur a wech…\nMe 'gane kalz a-raog, pa oan bihan toud, e Santeg, 'barz an tavarniou ive… Jacques Brel a veze goullet ganin, ha brezoneg ive. Me gane Gwerz Pennmarh ha traou seurt-se. Lod euz an dud a gomze brezoneg ive.\nNeventi vad a-berz Denez\nDeuet eo er-mêz e bladenn nevez : "Mil hent", kement ha diskouez an oll hentchou ha gwenojennou e-neus bet tro da zarempredi bete-vremañ. Gwerziou ha toniou nevez a ginnig d'e zelaouerien.\nKenlabourad e-neus greet evid ar bladenn-mañ gand muzisianed a-feson : Yann Tiersen, Fred ha Jean-Charles Guichen, Ronan ar Bars.\nRal ar re a ouie, med treser eo Denez ive, sed eo eun dresadenn gand ar haner a zo war ar golo, mar plij. Euz ar henta ! Gand Coop Breizh eo bet embannet hag e vez skignet ar bladenn.\nA-hend-all ema bet Denez o kana e-kerz an hañv e Goueliou Kerne e miz gouere, hag e Goueliou etrekeltieg an Oriant e miz eost, ar wech-mañ e kompagnunez an Orchestre symphonique de Bretagne, mar plij.\nEvid lenn ar pennad-kaoz gand Denez war e hed…\nN'ho-peus nemed eun dra d'ober : klask kaoud ar gelaouenn baper pe PDF.\nN'eo ket ker ! 7 € ar skwerenn war baper (keit ha ma vo deuz outo !) ha 4 € ar stumm niverel. Hag evid se n'ho-peus nemed eun dra d'ober : Penaoz kaoud


Buhez ar Sent/1837/Athanaas - Wikimammenn\nBuhez ar Sent/1837/Athanaas\n◄ Yacob ha Philip Athanaas Richard ►\nAn eil devez a viz Maë.\nSANT ATHANAAS, ESCOP.\nAr Sant-mâ, pehini a so bet atau consideret gant an Tadou Santel evel ur sclerigen vras eus an Ilis, hac unan eus ar vrassa defensoret ar Feiz ; a oa guinidic eus a Alexandri en Egypt. Ar pez en deus scrivet en amser memes ma edo c’hoas yaouanc, evit difen ar Religion, a zisquez avoalc’h peguement a excelle en oll squianchou.\nAn Escop ha Patriarch eus a Alexandrii, en ur vont d’ar C’honcil a Nicee, er choasas evel an habita theologien eus e amser ; Athanâs a zisputas er C’honcil-ze ous an impi Arius pehini a oa ar penn eus Heretiquet ; e drec’hi a reas hac e c’holei a gonfusion. Ar patriarch a Alexandrii o veza deut da vervel pemp miz goude ar C’honcil, Athanâs, o clevet penaus e songer d’en lacaat en e blaç, en em guzas quer mad ne voe clevet quêlou ebet anezàn epad c’huec’h miz ; mæs erfin e oue disoloet, hac e oue sacret Escop, ar seizvet var-nuguent a viz querzu, eus ar bloaz 326.\nBiscoas Escop n’en em acquitas guell eus an oll deveriou e gard ; e zêl a oa ardant, mæs ive douç ha carantezus. Beza ez oa Pastor, beza ez oa Tad d’e bobl.\nOber a ree admiration an oll Breladet hac an oll dud fidel ; mæs an Heretiquet, pere o devoa conservet atau ur gassoni estranch out-àn, ne heanzont morse d’e bersecuti ; e accus a resont e faus meur a veich eus a draou ar re horrupla, hac e resont e gac en exil bete teir gueich. An avy hac an drouc o devoa oc’h e velet o tistrei bepret triomfant a reas dezo attenti var e vuez, en hevelep-fæçoun ma oue contraign d’en em guzet pell-amser en ur punç sec’h, e pelec’h ur mignon dezâ a gasse secretamant peadra evit souten e vuez. Ar Sant-mâ, epad ur bersecution-all, en em guzas er bez, e pehini edo enterret e dad, hac e chomas eno pevar miz. Seblantout a ra n’en deus permetet Doue ma ve bet an Doctor Santel-mâ exilet quen alies a veich, ha contraign d’en em guzet evel-se, nemet evit rei dezan muy a amser da renta servich d’an ilis, dre ar scridou caër a gomposas a enep an heresiou, hac er plaçou-ze e pere e oa cuzet.\nErfin, goude beza gouarnet ari Ilis a Alexandrii epad c’huec’h vloas ha daou-uguent, ha souffret persecutionou estranch, casi epad an oll amzer-ze, e varvas e peoc’h en e Escopti.\nDone a bermet e ve persecutet e fidela servicherien, pe evit o funissa evit ur faut dister bennâc, pe evit o renta vigilentoc’h hac humploc’h, pe evit crisqui o C’hurunen, pe gant aoun n’en em gollent er brosperite. Doue a glasq bepret e quemense e c’hloar, hac ar mad cus hon eneou. Elec’h eta en em glem neuse e tleomp quent e drucarecaat.\nEn oll bersecutionou a erru gueneoc’h en em examinit hoc’h unan ; guelit ha c’hui hoc’h-eus commetet an drouc a rebeicher deoc’h. Mar douc’h coupabl souffrit an humiliation hac an dismegeanç-ze evel un dra hoc’h eus militet : elec’h en em facha evit ar rebeich e rêr deoc’h, bezit quen fachet eus ar faut hoc’h-eus græt. Mar doc’h innocant eus ar pez ma hoc’h accuser anezâ, mar d’ê memes evit un action vad eo ez oc’h pensecutet, trugarecaït Doue, dre ma ra deoc’h souffr evit ar justiç. N’en em liquit quet quement e poan d’en em justifia, Doue er graï avantajussamant evidoc’h, abred pe ziveat.\nEürus e viot, eme Jesus-Christ en Aviel, pa viot persecutet, carguet a injuriou hac a rebeichou gant an dud, pa zeuint da lavaret gaou q pep seurt drouc, en hoc’h enep, dre’n abec ac’hanon-me : en em rejouissit neuse abalamour d’ar recompanç caër a so preparet evidoc’h en Eê.\nAdtapet diwar « https://br.wikisource.org/w/index.php?title=Buhez_ar_Sent/1837/Athanaas&oldid=62126 »\nKemmoù diwezhañ degaset d'ar bajenn-mañ d'an 19 Meu 2014, da 17:12.


ENLINENN : Prezegenn – Gwirionded yezh Chann Vrezhonegerez ha Yann Brezhoneger – piv a ziviz, ha penaos ? | Bretagne Culture Diversité\nTrede emgav e kelc’hiad ‘La Fabrik’ de l’authentik’ (**Sevel gwirionded Breizh**) a vo d’ar Yaou 18 a viz Meurzh 2021 etre 6 e ha 7 e 1/2 noz, e kompagnunezh ar sokio-yezhoniour Michael HORNSBY, kelenner e Skol-veur Poznan (Polonia) ha rener Kreizenn ar Studioù Keltiek eno.\nP’eo bet pledet gant kudenn gwirionded ar yezh ez eo bet graet diwar meur a sav-poent teorikel. An doare da gas ar yezh a c’hell bezañ sellet outañ pe evel ur mod diveiz a vefe gant komzerezed ha komzerien a‑vihanik da implijout ur yezh glan bet desket war barlenn o mamm, pe er c’hontrol, doare diwirion an deskarded n’o deus ket bet ar yezh‑se da yezh o c’havell. Alese e vefe livet ar yezh wirion gant ar gerioù «yezh-vamm, dre gomz, ger-evit-ger, taolet war ar prim, nann-ofisiel, yezh ar bobl ha rannyezhel» (Gill 2007 : 41). Aes eo d’an holl kompren ur seurt termenadur, zoken evit ar re n’int ket bet er skolioù-meur. Ur goulenn a sav memestra : gant piv emañ ar gwir d’ober an disparti-se, ha kadarnaat piv a c’hell bezañ lakaet da wirion pe get ?\nGant ar brezegennig‑mañ e klasker pellaat eus an tu yezhoniel hepken evit respont ouzh ar gudenn «gwirion»pe «reizh» ar gomzerien, met klask a reer studiañ an afer en ur chom kreizennet war ar gomzerien o‑unan kentoc’h (Lass 1980), da lâret eo gant ur sell sokio-yezhoniel ha sokiologel kentoc’h. E‑touez ar goulennoù pledet ganto e kaver: petra ‘dalvez bezañ gwirion en endro breizhek pe/ha brezhoneger en 21vet kantved, pere eo an normoù a ranker heuliañ, hag e peseurt doare e c’heller reiñ pe nac’hañ an anv a wirionded ?\nPrezegenn enlinenn : https://zoom.us/webinar/register/WN_h29Yi8YQTsScI1yDS0M1OQ da welet war Facebook ivez : https://www.facebook.com/bretagne.culturediversite.


Gerda Christian (ganet Gerda Daranowski, 13 a viz Kerzu 1913 e Berlin – 14 a viz Ebrel 1997 e Düsseldorf) a voe unan eus teir sekretourez Adolf Hitler e-pad an Eil Brezel-bed. Hitler a rae Dara anezhi. Labourat a reas ivez evit Elizabeth Arden.\nGerda Christian a grogas da labourat evit ar Führer e 1937, peogwir e klemme an div sekretourez all (Johanna Wolf et Christa Schroeder) dre ma oant beuzet gant al labour. Er penn-kentañ ne felle ket da Hitler kaout un trede sekretourez, peogwir e oa boas da labourat gant Wolf ha Schroeder. A-benn ar fin e tegemeras anezhi.\nE miz C'hwevrer 1943 e timezas gant ar Marineoffizier Eckhard Christian hag e chomas a-sav gant he labour. Traudl Junge eo a gemeras he flas, a-raok ma tistrofe Christian da labourat evit Hitler e-kerzh ar bloavezh 1943.\nGerda Christian a voe e-touez annezidi diwezhañ ar Führerbunker. Klask a reas kuitaat anezhañ d'ar 1añ a viz Mae 1945, e-pad emgann Berlin. Asambles ganti e oa ur strolladig tud kaset gant ar Brigadeführer Wilhelm Mohnke. Meur a vaouez (Junge, Krüger ha Manziarly) a oa er strolladig-se. En dreiz war-lerc'h e voent dizoloet en un dan.\nGwallet e voe gant soudarded an Arme Ruz en ur c'hoad e-kichen Berlin.\nGoude ar brezel edo o chom e Düsseldorf, ma labouras en ostaleri Eden. Mignonez da Werner Naumann (bet o labourat e ministrerezh propaganda an Trede Reich ha bet e penn ur strollad nevez nazi) e oa.\nGerda Christian e filmoù[kemmañ | kemmañ ar vammenn]\nGerda Christian a weler e meur a film diwar-benn an Trede Reich :\nHitler: The Last Ten Days (Rouantelezh-Unanet, 1973). An aktorez Sheila Gish eo a c'hoari he ferzh.\nThe Death of Adolf Hitler (Rouantelezh-Unanet, 1973). An aktorez Mitzi Rogers eo a c'hoari he ferzh.\nDer Untergang (Alamagn, 2004). An aktorez Birgit Minichmayr eo a c'hoari he ferzh.\n↑ Traudl Junge, Voices from the Bunker, 1989\n↑ James P. O'Donnell, The Bunker, De Capo Press, 2001\nAdtapet diwar « https://br.wikipedia.org/w/index.php?title=Gerda_Christian&oldid=1825310 »


Jean Émile Laboureur - Wikipedia\nJean Émile Laboureur gant e studierien, e 1932.\nJean Émile Laboureur, bet ganet Émile Laboureur en Naoned d'ar 16 a viz Eost 1877 ha marvet e Kerfalher e-kichen Pennestin (Mor-Bihan) d'ar 16 a viz Mezheven 1943, a oa ul livour, un tresour, un engravour hag ur skeudennaouer breizhat.\nGounezet en devoa brud dre skeudenniñ kalz levrioù : 1 748 engravadur en deus graet, en o zouez 74 rummad evit an embann. Adalek 1912 e voe an arzour o chom e Pariz. Kelenn a rae an engravour d'e skolidi, en o zouez Marie Laurencin hag André Dunoyer de Segonzac. E Naoned ez eus ur straed en e anv.\nE Kastell Duged Breizh, abaoe ar 17 a viz Genver 2015 (betek ar 26 a viz Ebrel) e vez dalc'het un diskouezadeg, Images de la Grande Guerre an anv anezhi, o tiskouez engravadurioù, levrioù skeudennaouet ha tresadennoù gant an arzour kement ha lizherioù eskemmet etrezañ ha Guillaume Apollinaire, Raoul Dufy, Marie Laurencin.\nLe clocher du Croisic ("Tour-iliz ar Groazig"), war-dro 1923\nMatelots américains et français à Saint-Nazaire ("Martoloded amerikan ha gall e Sant-Nazer")\nPeintres des Côtes de Bretagne, Léo Kerlo ha Jacqueline Duroc, Chasse-Marée, 2007, ISBN\nAdtapet diwar « https://br.wikipedia.org/w/index.php?title=Jean_Émile_Laboureur&oldid=1706455 »\nKemmoù diwezhañ degaset d'ar bajenn-mañ d'an 17 Mez 2016, da 15:02.


Tom Simpson - Wikipedia\nTom Simpson, bet ganet d'an 30 a viz Du 1937 e Haswell (Bro-Saoz), a oa ur marc'hhouarner saoz hag a varvas e-kerzh Tro Bro-C'hall war varc'h-houarn 1967 d'an 13 a viz Gouere 1967. Deuet e oa da Vreizh da chom, da Sant-Brieg.\n1967[kemmañ | kemmañ ar vammenn]\nMervel a reas war dor ar menez Ventor e-kerzh an tennad a gase eus Marselha da gCarpentras. Deiz war-lerc'h e varv, e Sète, e voe laosket an trec'h gant e vignon Barry Hoban. Hennezh eo ac'h addimezo d'an intañvez Simpson un toullad bloavezhioù goude.\nAdtapet diwar « https://br.wikipedia.org/w/index.php?title=Tom_Simpson&oldid=1639347 »\nKemmoù diwezhañ degaset d'ar bajenn-mañ d'an 16 Ebr 2015, da 16:10.


Emgann Fort Donelson - Wikipedia\nEmgann Fort Donelson\nEmgann Fort Donelson gant Kurz and Allison (1887)\nAn argadenn war Fort Donelson gant John Steeple Davis (1897). Grant a zo an ofiser war varc'h gant e gasketenn e penn e c'hleze\nEmgann Fort Donelson a voe stourmet etre an 11 hag ar 16 a viz C'hwevrer 1862, war talbenn kornôg Brezel diabarzh Stadoù-Unanet Amerika. An Union Army a oa deuet a-benn da aloubiñ ar c'hreñvlec'h nepell diouzh harzoù Tennessee–Kentucky, ar pezh a zigore dezho hent ar C'humberland River hag a oa un hent aes da implijout evit aloubiñ su ar vro.\nUn trec'h eus Lu an Unaniezh e oa bet ivez ha roet en doa lañs d'ar jeneral-brigadenn Ulysses S. Grant a oa tremenet eus un ofiser dizanv d'ar renk a major-jeneral, hag a dapas al lesanv "Unconditional Surrender" Grant.\nUn trec'h peurglok e oa bet evit an Unaniezh war ar C'hengevread. Ar c'holloù a oa bet 2 691 diwar un hollad 24 531 (507 lazhet, 1976 gloazet ha 208 prizoniet pe steuziet) evit an Union Army. Evit Lu Stadoù Kengevreet Amerika e oa bet 13 846 koll diwar un hollad 16 171 (327 lazhet, 1127 gloazet ha 12392 prizoniet pe steuziet).\nAdtapet diwar « https://br.wikipedia.org/w/index.php?title=Emgann_Fort_Donelson&oldid=1851618 »\nKemmoù diwezhañ degaset d'ar bajenn-mañ d'an 14 Her 2019, da 10:54.


Pajenn:Guillouzic - Bue Zant Ervoan, 1894.djvu/25 - Wikimammenn\nPajenn:Guillouzic - Bue Zant Ervoan, 1894.djvu/25\nErvoan Trowael a neuz bevet en kompagnonez Zant Ervoan en Orleanz, ar wej kentan daou vla, hag an eil gwej endro da daou vla hanter, hag a wele anean aliez, pe n’eo gwir a oaint o chom kichen-a-kichen, hag a lar memez tra vel Gwillaou Perez.\nEvelse an den iaouank-se a veve vel eun El, evit-han da vean pell deuz lagad he dud ; biskoaz na neuz ankoat kentelio fur he vam, hag a hent-all, nerz ha kalon a gave er beden, er zakramancho hag el leverio mad. — Perag breman ken aliez a den iaouank a goll ho fe hag ho furnez er c’herio hag er skolio ? Ankoat a reont abred kentelio ho mam, ho deverio kristen, hag ouspen, heuila reont kamarado fall. Karet a rafemp gwelet an dud iaouank-ze, o kemer skouer war Zant Ervoan.\nDiouz Orleanz, Ervoan a helle mont awejo da Dours ; ha d’ar ger-ze a deue meur a vreton evit ho frosejo ; enon, pa gave unan benag deuz he anoudegez, a helle kad kelo deuz ar ger, hag ive kas kelo d’he dud da Gervarzin ; hag en tuont da ze, enon helle gwelet c’hoaz penoz en em gemere an avokaded vit difen ho frosejo. Eun devez eta a gavaz an intanvez lec’h a diskenne nehet braz. Hag Ervoan da c’houlen diganthi perag a oa ken nehet. « Jonjet eta, emehi, a oa bet aman dec’h daou varc’hadour o lojan, hag ho devoa roet d’in da glenkan eur zac’h ler, hag a oa, herve lereint, kals arhant ebarz. Laret ho devoa d’in diwal da rein ar zac’h da hini anhe ken a vijeint ho daou aman : ha chetu ar beure-man unan anhe zo deut da laret d’in a oaint o vont arok, hag a oa he gamarad barz ar ru o\nAdtapet diwar « https://br.wikisource.org/w/index.php?title=Pajenn:Guillouzic_-_Bue_Zant_Ervoan,_1894.djvu/25&oldid=127408 »\nKemmoù diwezhañ degaset d'ar bajenn-mañ d'an 9 Eos 2018, da 12:48.


« Les Foulées du Large » e Kiberen - 8vet tennad Challenge Douar Alre 2017 - Ti Douar Alre\n« Les Foulées du Large » e Kiberen - 8vet tennad Challenge Douar Alre 2017\nGoude tennadoù Brec'h, Pleuwigner, Kamorzh, Plunered, Pleñver, An Ardeven hag An Alre e talc'h ar Challenge e veaj dre Zouar Alré get un tennad e Kiberen a-benn ar sadorn 22 a viz Gouere.\nRoll ar redadegoù :\nDa 5e d'enderv : redadeg « ar re yaouank », 1 km evit rummad ar Pousined – 2 km evit kani ar Vidoc'higed\nDa 6e denderv-noz, redadeg 5 km a gonto evit Challenge Douar Alre 2017\nDa 7e noz, redadeg 10 km, label FFA. Kontiñ a ray evit Challenge Douar Alre 2017.\nTra nevez an taol-mañ : Challenge an Embregerezhioù a Giberen àr ar redadeg 10 km.\n(Evit enskriviñ ho skipailh, pellgomzit d'ar 06 24 15 73 09 )\nAozet get : Quiberon Sport Nature – Pgz. 06 7 6 85 07 88 - fouleesdularge@gmail.com\nLakait hoc'h anv en linenn àr http://www.sportinnovation.fr\nRazh renkadurioù ar Challenge a c'helloc'h adkavout àr www.runners56.com\nMont e darempred : André Arhuéro, 06 03 40 66 36, aarhuero5611@orange.fr


Dilennadeg europeat : ar yaouankiz troet da votiñ evit an ekolojisted\nLundi 27 mai 2019 à 18:45 -\nAbaoe un neubeut mizvezhioù e vez gwelet ar re yaouank o vanifestiñ e straedoù ar vro. Frouezus eo bet al luskad "Youth for climate" evit an ekolojisted. Rastellet o deus 13,5% deus ar mouezhioù en dilennadeg europeat e Bro Frañs. Lennit'ta amañ pennadoù-komz gant breizhiz yaouank.\nAnat eo n'int ket bet holl da votiñ. "Nann, ne meus ket votet, n'on ket ur c'heodedour mat" a respont ur paotr yaouank deomp. "Kaset em eus va faperioù evit votiñ re ziwezhat" eme unan all. Met anat eo war ar memestra tro ez eus bet kalzig a dud yaouank o vont da lakaat ur baperenn wer er boestoù vot. Kasi 25% deus an dud etre 18 ha 25 bloaz o defe votet evit an ekolojisted hervez ur sontadeg Ipsos.\nManifestiñ ha votiñ\nBet eo bet Loreena da vanifestiñ evit difenn an hin er sizhunvezhioù tremenet. Disul he deus votet evit an ekolijisted : "ouzhpenn an ekologiezh int dedennet gant ar c'hudennoù sokial, an divroidi... hag evidon eo pouezus tre ar sujedoù-se ivez". Votet he doa dija ar studierez evit EELV e 2017 ha laouen eo o welet ez eus 13,5% deus an dud mouezhiet evit an ekologourien. Fiziañs he deus e c'hello bremañ an dilennidi nevez lakaat he mouezh da vezañ klevet er Parlamant. "Berzh o deus graet ivez e Bro Alamagn , e Bro Iwerzhon, en Izel-vroioù, n'omp ket omp-unan !"\nà lire aussi 500 jeunes défilent à Quimper pour la deuxième marche pour le climat\nVotet en deus ivez Maël, 21 bloaz, evit EELV. "Pouezus e oa evidon votiñ evit ul listennad o tifenn an ekologiezh met ivez, ar pezh a oa mat, eo o emglev gant R&Ps (régions et peuples solidaires)." Studier eo Maël e skol an INSA e Roazhon ha kemer a ra perzh en emsav Youth for climate. Arouezius eo evitañ gwelet o tiwanañ ur stourm ekologel en e skol. "Alies er skolioù ijinour ne vez ket komzet diwar-benn ar bolitikerezh hag ar bloaz-mañ evit ar wech kentañ eo bet lañset ur strollad evit aozañ bep gwener manifestadegoù, atalieroù, prezegennoù war difenn an endro."\nMont pelloc'h gant ar stourm\n"Etre daou" emañ memestra Airelle. Studial a ra e skol-veur Roazhon efedoù cheñchamant an hin war ar glad. "Eveljust" he deus votet evit listennad Yannick Jadot. Met hervezi n'eo ket "dreist, dreist" an disoc'hoù. 10 poent lañs a zo gant ar Rassemblement National war listennad EELV-R&Ps.\nRomaric, 19 vloaz, zo perzh el luskad Youth for climate e Brest hag hervezañ n'eo ket tout rastellad mouezhioù. Ret eo mont pelloc'h gant ar stourm hervezañ. "Ni n'omp ket evit ur c'hapitalism gwer. Ret eo kompren omp o vevañ war ur blanedenn termenet ha ne c'hellomp ket produiñ dibaouez." Ha zoken e EELV ez eus tud a sav c'hoazh evit cheñch ar sistem e plas eilpennañ anezhañ eme ar studier yaouank war ar matematikoù.\nGwelet e vo marteze a-walc'h d'an 21 a viz Gwengolo, Romaric, Airelle, Maël ha Loreena e straedoù ar vro. Galv 'zo da vanifestiñ c'hoazh evit difenn hor flanedenn.


Par Joan Bizienle jeudi 26 janvier 2017\nE korv 40 devezh, 23 eurvezh, 30 munut ha 30 sekondenn o deus kaset da benn tro ar bed e-barzh ur vag dre lien. © Maxppp - Maxppp\nRekor Trofe Jules Verne pilet gant Francis Joyon hag e akipaj, plakennoù straed e brezhoneg lakaet e kêr Naoned, ar webradio CanalBreizh evit selaou sonerezh Breizh a-hed an devezh : setu keleier ar Yaou 26 a viz Genver.\nGourc'hemennoù da Francis Joyon hag e akipaj !\nUr sapre taol-kaer eo bet graet gant Francis Joyon hag e akipaj... Pilet o deus rekor trofe Jules Verne. Dindan daou-ugent devezh o deus graet tro ar bed war vor. Ur bern tud oa deuet da Vrest hiziv evit degemer anezhe.\nGoude Roazhon eo bet divizet lakaat plakennoù straed e brezhoneg e Naoned...\nAn hini gentañ zo bet lakaet hiziv e straed ar c'hastell. Laouen-tre eo Pierre-Emmanuel Marais, dilennet eo ti-kêr Naoned.\nEvit selaou sonerezh Breizh noz ha deiz e c'helloc'h bremañ mont war Canal Breizh\nLañset eo bet ar webradio-mañ gant Dastum ha Tamm Kreiz. Ul lec'h evit klevout sonerezh Breizh a-vremañ ha dielloù. Hiroc'h 'vo klevet er c'heleier-mañ.


Pajenn:Le Gonidec - Bibl Santel pe Levr ar Skritur Sakr, eil levr.djvu/98 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/98\n14. Hag é vézinn kavet gan-é-hoc’h, émé ann Aotrou ; ha mé a lakai da zistrei hô sklaved, hag a strollô ac’hanoc’h eûz a greiz ann holl vrôadou, hag eûz ann holl lec’hiou é péré em bôa hoc’h harluet, émé ann Aotrou ; hag hô likiinn da zistrei eûz al léac’h, é péhini em bôa lékéat hô tizougen.\n15. O véza ma hoc’h eûz lavaret : Ann Aotrou en deûz lékéat proféded da zével d’é-omp é Babilon.\n16. Râg ével-henn é lavar ann Aotrou d’ar roué a zô azézet war drôn David, ha d’ann holl bobl a choum er géar-zé, d’hô preûdeûr, péré n’in̄t két éat gan-é-hoc’h enn dizougadur.\n17. Ével-henn é lavar Aotrou ann arméou : Chétu é kasinn enn hô énep ar c’hlézé, ann naounégez, hag ar vosen : ha mé hô lakai da véza evel fiez fall, péré na helleur két da zibri, ker fall in̄t.\n18. Ha mé a heskinô anézhô gan̄d ar c’hlézé, ha gan̄d ann naounégez, ha gan̄d ar vosen : ha mé a rôi anézhô da hek da holl rouan̄télésiou ann douar ; ha da valloz, ha da zaouzan, ha da c’houiban, ha da vézégez d’ann holl vrôadou, é péré em eûz hô kaset,\n19. O véza n’hô deûz két sélaouet va gériou, émé ann Aotrou, em eûz kaset d’ézhô, gan̄d ar broféded va zervichérien, péré a zô savet diouc’h ar min̄tin, pa em eûz hô c’haset ; ha n’hoc’h eûz két hô zélaouet, émé ann Aotrou.\n20. Hôgen sélaouit gér ann Aotrou, c’houi holl péré em eûz dizouget eûz a Jéruzalem da Vabilon.\n21. Ével-henn é lavar Aotrou ann arméou, Doué Israel da Ac’hab, mâb Kolias, ha da Sédésias, mab Maasias, péré a ziougan gévier d’é-hoc’h em hanô : Chétu mé a lakai anézhô étré daouarn Nabukodonosor, roué Babilon ; hag hén̄ a lazo anézhô dirâg hô taoulagad.\n22. Hag ar ré holl a zô bét dizouget eûz a Juda da Vabilon, a gémérô diout-hô abek da doui ével-hen (M), ô lavarout : Ra rai ann Aotrou d’id, ével ma réaz da Zédésias ha da Ac’hab, a fritaz roué Babilon war ann tân :\n23. O véza m’hô dôa gréat follen̄tez enn Israel, m’hô dôa gwallet gragez hô miñouned, ha m’hô dôa lavaret em hanô traou gaou, ha n’em bôa bét gourc’hémennet d’ézhô ; ha mé eo ar barner hag ann tést, émé ann Aotrou.\n24. Ha da Zéméias, ann Néhélamitad, é liviri :\n25. Ével-henn é lavar Aotrou ann arméou, Doué Israel : O véza ma éc’h eûz kaset enn da hanô da-unan lizéri d’ann holl bobl a zô é Jéruzalem, ha da Zofonias, mâb Maasias, ar bélek, ha d’am holl véleien, ô lavarout :\n26. Ann Aotrou en deûz da lékéat da vélek é léac’h Joiada, ar bélek, évit ma vézi da benn é tî ann Aotrou, war gémen̄t dén diskian̄t a ziouganô, hag hé lakaad er c’héfiou hag er vâc’h.\n2P7. Pérâg éta bréma n’éc’h eûz két tamallet Jérémias eûz a Anatot, péhini a ziougan d’é-hoc’h.\n28. Ha péhini ouc’h-penn en deûz kaset étrézég enn-omp da Vabilon, ô lavarout : Pell é padô ; savit tiez, ha choumit enn-hô ; plan̄tit liorsou, ha débrit ar frouez anézhô.\n29. Sofonias, ar bélek, a lennaz éta al lizer-zé dirâk Jérémias, ar profed :\n30. Neûzé é teûaz gér ann Aotrou da Jérémias, ô lavarout :\n31. Kâs étrézég ann holl zizougadur, ô lavarout : Ével-henn é lavar ann Aotrou diwar-benn Sémétas, ann Néhelamitad : O véza ma en deûz diouganet Séméias d’é-hoc’h, ha n’em bôa két hé gaset ; ha ma en deûz hô lékéat da fisiout er gévier,\n32. Râk-sé ével henn é lavar ann Aotrou : Chétu mé a emwélô Séméias, ann Néhélamitad, hag hé wenn ; na azézô hini eûz hé dûd é-kreiz ar bobl-man̄, ha na wélô két ar mâd a rinn d’am pobl, émé ann Aotrou, ô véza ma en deûz lavaret traou gaou a-éneb ann Aotrou.\nDistrô eûz a Israel hag eûz a Juda.\n1. Ar gér-man̄ a zeûaz da Jérémias a berz ann Aotrou, ô lavarout :\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/98&oldid=157355 »\nKemmoù diwezhañ degaset d'ar bajenn-mañ d'an 31 Meu 2020, da 18:49.


André Pochon - Wikipedia\nAndré Pochon, ganet e Sant-Vaeg (Kerne-Uhel), e miz Gwengolo 1931, a zo ul labourer-douar stourmer.\nDa 16 vloaz e krogas da labourat war atant e dud hag a tizoloas ar JAC (Jeunesse Agricole Chrétienne).\nE 1954 en em stalias en un ti-feurm a 18 devezh-arat e Sant-Vaeg. Kemer a reas perzh e krouidigezh CETA (Centre d'Études Techniques Agricoles) Korle. Sevel a reas un doare da sevel loened a-drugarez da bradeier melchon gwenn ha "ray-grass". Dre hanterouriezh ar CETA e kemeras perzh en imbourc'hioù an INRA (Institut National de la Recherche Agronomique) evit mont war-du ur stumm labour-douar doujusoc'h e-keñver an endro. Saver loened-imbourc'her e oa...\nGant un toullad mignoned e krouas ar CEDAPA (Centre d'Études pour le Développement d'une Agriculture plus Autonome) e 1982.\nGwelet e vez adal neuze evel un enebour d'an doare da sevel chatal bouetaet gant maiz. Difenn a ra ur sell all war al labour-douar. Klask a ra stourm ouzh mennozhioù degemeret gant ar brasañ niver. Fellout a ra dezhañ diorren ul labour-douar padus, doujus en-keñver an endro, diazezet war un doare da vagañ chatal gant plant ar vro, oc'h ober gant stuzioù studiet mat, o sevel al loened war plouz o produiñ teil aes da implijout ha n'eo ket hañvouez... Un doare a ro tro d'al labourer-douar da c'hounit mat e vara ha da vezañ emren. Evit se e veaj kalz (prezegennoù, abadennoù skinwel...) hag e skriv pennadoù a bep seurt ha levrioù advoullet pe adembannet meur a wech.\nEn em staliañ a reas e Sant-Bic'hi e 1965 ha mont a reas war e leve e 1991.\nBet en deus medalenn aour Akademiezh al labour-douar.\nOfisour urzh al Lejion a enor eo.\nResevet en deus Kolier an Erminig e 2011.\nLa prairie temporaire à base de trèfle blanc (1981, adembannet gant CADAPA-ITED e 1996)\nDu champ à la source, retrouver l'eau pure (1988) Coop Breizh\nLes champs du possible, plaidoyer pour une agriculture durable (1999) Syros Alternatives économiques\nLes sillons de la colère (2001) Syros Alternatives économiques\nAgronomes et paysans : un dialogue fructueux (2008) Éditions Quae\nLe scandale de l'agriculture folle (2009) Éditions du Rocher\nAdtapet diwar « https://br.wikipedia.org/w/index.php?title=André_Pochon&oldid=1875851 »\nOfiserien al Lejion a enor Bro-C'hall\nKemmoù diwezhañ degaset d'ar bajenn-mañ d'an 19 Mae 2020, da 19:32.


Emgann ar Weneted | Becedia\nEmgann ar Weneted\nAozer : Philippe Lanoë / Du 2016\nA-drugarez da veur a ergerzhadenn-vrezel e teuas a-benn armeoù Roma, renet gant Kaezar, da drevadenniñ Galia etre 58 hag 51 kent JK. Gwalarn Galia, hag a veze graet “Arvorig” anezhi, a dremenas dindan beli Roma e-kerzh unan eus mareoù pennañ ar brezel-se : koll emgann war vor ar Weneted e 56 kent JK.\nEr bloavezh 57 kent JK e-kerzh an hañv, e c’hounezas Publius Crassus, dileuriet gant Kaezar, sujidigezh pobloù Arvorig, gwarantet gant gouestlidi. Tremen a reas ar goañvezh e-touez an Anded (Anjev hiziv). Ar sujidigezh-se, gounezet aes na badas ket, avat. Daoust ha bez’ e oa en abeg da zonedigezh dic’hortoz ar Romaned pe d’un digompren war dalvoudegezh ar ouestlidi ? E deroù goañvezh 57 kent JK e skrapas ar Weneted d'o zro daou brefed deuet da zeogiñ ed, a-benn diskouez ne oant ket e sell sujañ da Roma.\nUl lestraz kenwerzh bras o devoa ar Weneted ha treuzdougen a raent marc’hadourezh d’ar pobloù tro-war-dro. En arvar en em gave o beli war vor gant donedigezh ar Romaned hag o raktres trevadenniñ Enez Vreizh. Desachañ a rejont ar pobloù nes d’o heul ha goulenn sikour digant pobloù Enez Vreizh.\nUn digarez eus ar re wellañ a oa gant Kaezar da dagañ Arvorig eta.\nBrezel war zouar\nAr Weneted n’o devoa lestr brezel ebet. Strollañ a rejont o lestraz kenwerzh ha kreñvaat o oppida, tra ma roas urzh Kaezar da Vrutus lakaat sevel ul lestraz gant pobloù kevredet ouzh Roma : ar Biktoned ha marteze ivez an Anded. Lakaat a reas galeoù da zont eus ar Mor Kreizdouar ivez. Distro da C'halia e nevezamzer 56 kent JK, e kemeras Kaezar penn un ergerzhadenn-vrezel war zouar. Klask a reas troadeien Roma kemer oppida ar Weneted, en aner, dre ma oant lec’hiet war vord ar mor, war vegoù douar aes da greñvaat. Tremen a ra an Arvoriz hep en em gannañ war zouar, ha kerkent ha ma veze taget ur c’hreñvlec’h e tec’hent kuit dre ar mor. Padout a reas pell ar brezel e-pad al lodenn vrasañ eus hañvezh ar bloavezh 56 kent JK, betek ma vije prest al lestraz roman.\nAdsavadur lestr ar Jentilez (Perroz-Gireg)\nPEAUDECERF (Hervé), Peñseoù ha peñseidi, embannadurioù Frifurch, 2006, Dourlivadur gant Jean-François Guével\nListri kenwerzh ha neket listri brezel a oa gant ar Weneted.\nHervez deskrivadur Kaezar e c’heller krediñ eo en em gavet dirak bagoù dianav dezhañ, a implije teknologiezhioù disheñvel-tre diouzh re e vro.\nE gwirionez e oa sañset listri ar Weneted bezañ heñvel ouzh hini ar Jentilez, a weler amañ, hag ivez ouzh listri kenwerzh ar Mor Kreizdouar, a veze graet bigi dolia anezho. An dolia a oa melloù beolioù douar a servije da dreuzdougen gwin, gwelout : http://ccj.cnrs.fr/spip.php?article234.\nPrest e oa ar Romaned e miz Gwengolo hag o lestraz oc’h ober hent war-zu arvor Gwened, etrezek penn pleg-mor ar Mor Bihan. Diouzh o zu o devoa strollet ar Weneted o lestraz er goudor er pleg-mor. Moarvat e oa ar porzh pennañ e Lokmaria-Kaer pe war vord stêr an Alre. A-drugarez d’an dichal ha d’an avel walarn a c’hwezhe a-du ganto e teuas 220 bag Galian er-maez eus pleg-mor ar Mor Bihan. Eoriañ a reas lestraz Brutus a-dal da draezhennoù bras gourenez Rewiz e-harz Karn ar Mont Bihan, el lec’h m’en devoa staliet Kaezar ur post evezhiañ eus ar re efedusañ.\nMont a rae listri ar Weneted diwar hent a-dal d’ar galeoù roman, ar Romaned a ouie avat ne oa ket o ligornioù evit derc’hel penn ouzh listri kreñv ar Weneted gant an avel a-du. Hervez Dion Cassius e soñjas Brutus, pennfollet, lakaat e vigi da skeiñ war an aod. A-feur ma tostae al lestraz roman ouzh an aod, e kolle tizh listri ar Weneted, kement ha ma rankent treiñ ha distreiñ a-dal d’an avel.\nLañs ganto, e tivizas ar Romaned tagañ o enebourien. Aes e oa da listri ar Weneted leviata ur wech pellaet ouzh an aod, met dic’houest e oant da dostaat ouzh galeoù ar Romaned, a oa re brim abalamour d’o roeñvoù. Dic’hortoz a-grenn e c’houzizas trumm an avel. Kalz diaesoc’h e voe da lestraz ar Weneted leviata eta. Dre ma ne oa tamm arm-bann ebet ganto e oa aes tostaat ouzh o listri hep dañjer, en ur vont dindan o avel, a-dreuz dre an a-dreñv dezho. Tostaat a reas neuze ar Romaned hag int ha troc’hañ kerdin gouelioù al listri galian gant filc’hier. Un toullad anezho a voe lakaet boud eta. Kelc’hiet e oa pep lestr gwenetad gant daou pe dri gale, prest da vezañ abourzhet.\nWar-dro 9 eur vintin e krogas an emgann hag e paouezas da serr-noz.\nHeuliadoù an emgann\nHep lestraz ebet ken e voe rediet ar Weneted d’en em zaskoriñ hag en em rojont d’ar Romaned. Hervez Kaezar e-unan : “ ...barn a reas an holl senedourien d’ar marv, ha gwerzhañ a reas ar peurrest en enkant... ”. Moarvat ez eus kaoz eus ar soudarded tapet ha neket eus ar boblañs a-bezh. War a-seblant e kemeras perzh ar Weneted, evel pobloù all Arvorig, en emgannoù a voe da heul, pe e vije emsavadeg Verkingetorix pe hini Dumnacos.


Pajenn:Morvan - Buez ar Zent, 1894.djvu/345 - Wikimammenn\nPajenn:Morvan - Buez ar Zent, 1894.djvu/345\nAr gouarner, drouk ennhan, a reaz he zispenn gant eur gribin houarn ken a oue dizolo he eskern ; mes Bonifas a ioa he zaoulagad o para var ar verzerien zantel, ha ne laoske ket eur glemmadenn. A benn eunn heur goude e oue lemmet begou korz da zanka dindan ivinou he zaouarn ; mes Bonifas a zelle etrezek ann env hag a c’houzanve he boan heb lavaret eur ger. Goudeze e oue taolet var he benn enn eur gaoter pek bervet; mes Bonifas a reaz sin ar groaz var ar gaoter, ha n’en devoue drouk ebed. Ar gouarner, o velet ne c’helle ket beza\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/345&oldid=137543 »


Tri Yann zo ur strollad sonerien eus an Naoned. Savet e oa bet ar strollad e fin ar bloazvezh 1970 gant tri Jean : Jean-Louis Jossic, Jean Chocun ha Jean-Paul Corbineau. Unan eus ar strolladoù oberiant koshañ zo er Frañs. Brudet o deus kanaouennoù evel "le loup, le renard et la belette" pe "les prisons de Nantes". Kanañ a reont e galleg, brezhoneg hag e saozneg, levezonet-bras int gant Alan Stivell. Ar sonerezh zo liesseurt a-walc'h (folk, folk-rock, medieval folk-rock). Un tropad-mat a sonerien zo bet er strollad abaoe ma oa bet krouet. Strollad Tri Yann a zo bet savet e 1971 gant pevar c'haner eus Breizh : Jean-Louis Jossic, Jean Chocun, Jean-Paul Corbineau ha Bernard Baudriller.\nTri Yann war al leurenn\n1 Ar Strollad\n2 O istor\n3 O fladennoù\nBernard Baudriller oa kelenner e-barzh ar memes skolaj ha hini Jean-Louis Jossic. Bernard a oa kelenner war ar saozneg ha Jean-Louis Jossic, kelenner war an istor-geografiezh. An daou all, Jean Chocun ha Jean-Paul Corbineau, a oa kanerien en memes strollad. Ar strollad-se a oa anvet les Classic's . E 1971, ar pevar den-mañ o deus divizet sevel ur strollad sonerezh breizhat. Ar strollad 'oa savet met n'o doa kavet anv ebet. Ur mignon dezho en deus kinniget Tri Yann an Naoned rak er strollad e oa tri den anvet Yann, hag e oant holl o tont eus Naoned. Int a oa a-du. Divizet o deus reiñ an anv-mañ d'o strollad. Setu penn-kentañ Tri Yann.\n1972. E miz Mezheven 1972, o deus graet paotred Tri Yann o 33-zro kentañ. Gilles Servat en deus sikouret anezho evit-se. E di-embann, anvet Kelenn en deus enrollet hag embannet anezhañ. An dennadenn gentañ 'zo bet echuet ur miz goude. Embregerezh "Phonogram" he deus adembannet e miz Gwengolo, hag he deus dasparzhet dre Vro-C'hall.\n1973. D'ar c'hentañ a viz Gwengolo 1973, e teujont da vezañ a-vicher. Ur "musicorama" a voe aozet en Olympia e Pariz hag a-stroll an holl strolladoù ha kanerien produet gant Kelenn. Da c'houde, e voe degemeret Tri yann c’hoazh en Olympia, met ar wech-mañ 'vit ur sizhunvezh a-bezh. Goude, holl arzourien Kelenn en em gav dindan an "deltenn ispisial Breizh" evit, ar wech-mañ, un droiad 40 devezh. Meur a zek miliad a dud a-prenas pladennoù Tri Yann. Adalek neuze eo e voe roet lañs d’ar strollad. Er memes bloavezh e voe embannet o eil fladenn "10 ans, 10 filles".\n1974. Embann a reas strollad Tri Yann an Naoned e drede pladenn, "Suite Gallaise". An albom-se a lak un tammig muioc'h ar sonerezh gallaou war-well, kar ne oa ket anavezet kalz d'ar c'houlz-se gant an dud.\n1976-1977. Embannet e voe ur bladenn nevez ganto e miz Mezheven 1976, "la découverte ou l'ignorance". Jerome Gasni (tabouliner ar strollad) a loskas e blas gant Gerard Gomon e 1977. Er memes bloavezh, "Tri Yann an Naoned", o albom kentañ, a voe anvet pladenn aour ar bloavezh.\n1978-1979. E 1978 e teuas "Urba" er-maez. E-barzh ar bladenn-mañ ez eus un titl, "le Soleil est noir", en deus 'vel sujet an Amoco Cadiz, en deus graet ul lañv du bras e Breizh. Abaoe 1979 ez eo kroget ar strollad d'ober troiadoù, ha sonadegoù en un nebeud broioù en Europa : Alamagn, Suis, Belgia... Da c'houde, e teuas "la Découverte ou l'ignorance" da vezañ pladenn aour e 1979. Christian Vignoles a zo deuet e-barzh Tri Yann e miz Mae 1979. Bez e oa skoliad e-barzh kentelioù Jean-Luc Chevalier.\n1980. E 1980, ez eo aet Tri Yann d'an U.R.S.S. d'ober ur sonadeg evit gevelladenn Naoned gant Tbilissi.\n1981-1984. "An Heol a zo glaz" a zo 6vet albom Tri Yann. Graet eo bet e 1981, ha diskouez a ra o soñjoù e-keñver an natur. Er bladenn-mañ, ez eus un titl anvet "Kan ar c'han" a gomz diwar-benn stourmadenn tud Plogoff enep saverezh ar greizenn nukleel. Kanañ a reont en Olympia. E miz Eost 1984 e voe embannet "Café du bon coin". Goude o deus graet ur sonadeg e Danmark ( Roskilde ) hag e gouelioù etrekeltiek an Oriant. Christian Vignoles a guitaas ar strollad d'an 20 a viz Kerzu 1984, goude sonadeg St Dizier, evit mont e-barzh meur a strollad a-raok echuiñ 'barzh hini Jean-Luc Chevalier ha Fred Bourgeois. Goude e kavas labour evel kelenner gitar e-barzh ur skol gevredigezhel eus ar vro.\n1985. An eizhvet albom o deus krouet a zo "aniversène" enrollet en bev e 1985, hag albom diwezhañ Bernard Baudriller gant Tri Yann. Tapout a rejont an Triskell Aour evit bout lakaet ar sonerezh breizhat muioc'h war-wel. Bruno Sabathe a zeuas e-barzh ar strollad evit kemer plas Bernard Baudriller e miz Kerzu 1985. Bernard a guitaas ar strollad evit mont en e skol sonerezh e Migné-Auxances (rannvro Poitiers).\n1986. E 1986 ez eas ar strollad da Gerne-Veur ( Kimper ) ha da gCardiff (Bro-Gembre). Louis-Marie Seveno, lesanvet "Loumi" e zeuas e-barzh ar strollad. Degas a ra kalz d'ar strollad gant e ouiziegezhioù war sonerezh hengounel India ha Breizh.\n1988-1989. E 1988 ez eo bet embannet ar bladenn zoubl "le Vaisseau de Pierre" gant ur vandenn-dreset graet gant Christin ha Emki Bilal. Ar pezh sonerezh-mañ e lak war ar leurenn 80 a-dud o tañsal. Troiad "le Vaisseau de Pierre" zo ranket paouez evit abegoù arc'hant. Goude, Jean-Luc Chevalier, c'hoarier gitar kozh strolladoù Catherine Lara ha Magma, a zeuas da son e-barzh hini Tri-Yann. Disunvaniñ ha modernaat a ra ar strollad, c'hoazh muioc'h eget a-raok gant Jean-Luc Chevalier. E 1989 ar c'hiz a zo un tammig cheñchet. Nebeutoc'h a dud a selaoù ouzh Tri Yann, daoust ma chom ur bern tud feal d'ar strollad-mañ.\n1990-1993. E 1990 e voe graet ur bladenn nevez gant Tri Yann e Naoned anvet "Belle et Rebelle". En albom-se ez eus muioc'h a dredan eget er reoù all. E 1993 e rejont ur bladenn dastum pe kompilasion (kompil) oc’h adkinnig istor ar strollad hag ul lodenn eus o zitloù gwellañ. Da c'houde, e teu Christophe le Halley da gemer plas Bruno Sabathe. Er memes bloavezh, e voe roet da dTri Yann medalenn ar SACEM evit o 20 vloaz labour. Profitañ o deus graet eus div sonadeg e Naoned evit enrollañ kasedig an "Inventaire", anv o c'hompil.\n1995. E 1995 ez eo bet enrollet "Portraits" en abati Fontevrault. C'hwec'h eus titloù "Portraits" a zo gouestlet da "afer" Sezneg. E miz Du, e resev usin Lu e Naoned, strollad Tri Yann. Reiñ a rejont ur sonadeg evit o mignoned, hag an dud a zo bet heverk er strollad. Just goude eo bet krouet an "Inventaire 2".\n1996-1997. E 1996 e reas Tri Yann ur CD all, "Tri Yann en concert" en bev. Abaoe ez eus muioc'h a dud o sellout ouzh o fladennoù. Adtremen a rejont er skinwel, hag e 1997 e rejont "la véillée du troisième milénaire".\n1998. E 1998 e krogjont d'ober sonadegoù gant an Orchestre National Symphonique du Pays de la Loire ( ONPL ). E miz Mezheven hag e miz Gouere 1998, e voent eilet gant an ONPL war ur bladenn-arc’hant all "la Tradition symphonique". Evit-se Tri Yann o deus mesket ar sonerezh klasel ha sonerezh Breizh. E fin sonadegoù miz Eost 1998, ez eas Christophe le Halley kuit eus ar strollad evit mont en ur strollad all anvet « la musardaille ».\n1999. E penn kentañ 1999 e teuas Tri Yann da vezañ un eizhad. Daou ganer nevez a zeu er strollad: Konan Mevel ha Fred Bourgeois. E miz Kerzu, Louis-Marie Seveno a guitaas ar strollad. Loumi en deus krouet ur strollad violoñsoù anvet "Cernunos". Christophe Peloil a gemero e blas. Goude, "l'Essentiel en concert" en bev e voe embannet asambles gant kompil "Tri Yann la légende" (ur bladenn-arc'hant doubl), just war-lerc'h.\n2000-2001. Jean-Paul Corbineau a ranke kuitaat ar strollad e-pad ur mare eus an 31 a viz Mae 2000 betek miz Genver 2001. E keit-se, e kemeras Bleuñwennn Mevel, – Konan Mevel zo er strollad-se ivez–, plas Jean-Paul Corbineau. Unan deus ar merc'hed kentañ er strollad-se eo. Mont a reas kuit d'an 19 a viz Genver 2001, goude fest-noz an 30 vloaz. Pedet e vez da ganañ er sonadegoù ur wech an amzer. Goude ez eo aet e strollad "Belshama".\n2001. E 2001, o deus graet an Tri Yann ur bladenn nevez anvet "le Pélégrin", d'ar 16 a viz Genver. Albom "le Pélégrin » a zo pladenn gentañ ar ganerez nevez erruet er strollad. Servijout a ra ivez da verkañ bloavezh 30 vloaz ar skipailh sonerezh-mañ. Fest o 30 vloaz a grogas e miz Genver, hag a gendalc'has a-hed d’ar bloavezh ( war al leurenn 'vel just ). Tremen a rejont er Zénith, e Pariz. Eno ec’h enrolljont "30 ans au Zénith". Enrollet eo ez-vev, hag eo bet graet anezhi ur bladenn arc’hant hag un DVD/VHS.\n2003. Evit o albom nevez, "Marines", graet d'an 22 a viz Gwengolo 2003, o deus choazet kemer ar mor da demm. An danvez-mañ a vo an digarez da gomz diwar-benn morioù ar bed, eus Breizh d’an Antilhez, hag eus ar vartoloded, anavezet pe get. Se 'zo un doare da zougen bri dezho. Reiñ a reas tro d'ar strollad da dremen e Kasino Pariz.\n2004. D'ar 6 ha 7 a viz Gouere 2004, e rejont ur sonadeg e « kêr ar c'hendalc'hioù » e Naoned gant an ONPL, ha bagad Naoned, an EVN ( Ensemble Vocal de Nantes ) ha Bleuñwenn Mevel. Ur bladenn-arc’hant a voe enrollet neuze, "la Tradition symphonique 2" ez-vev.\n2007-2008. Ar 15 a viz Here 2007, e voe enrollet "Abysses", da heul "Marines". Met ar wech-mañ, e komzed eus ar peñseoù edan-vor. Ar CD-se a roas tro d'ar strollad, da dremen en Olympia, e Pariz, d'an 29 e viz Genver 2008.\n2010. C’hoant o deus Tri Yann d’ober ur bladenn-arc’hant all a-benn fin ar bloavezh 2010: "Rummadoù (Générations)" e vez e anv dezhañ.\n2012. Ur bladenn nevez : "Chansons de marins".\n1973 : 10 ans, 10 filles\n1981 : an Heol a zo glas\n1984 : Café du bon coin\n1985 : Aniverscène (ez-vev)\n1993 : Inventaire (Kompilasion)\n1995 : Inventaire 2 (Kompilasion)\n1996 : Tri Yann en concert (ez-vev)\n1997 : la Veillée du 3ème millénaire\n1998 : la Tradition Symphonique (ez-vev)\n1999 : l'Essentiel en concert (ez-vev)\n1999 : Tri Yann la légende (Kompilasion, 2 CD)\n2001 : 30 ans au Zénith (ez-vev, er Zénith e Pariz. Pladenn-arc’hant + DVD/VHS)\n2004 : la Tradition symphonique 2\n2007 : Abysses ( eil lodenn, goude "Marines")\n2012 : Chansons de marins\nJean-Louis Jossic (Kan, bombard)\nJean Chocun (Kan, mandolin, gitar)\nJean-Paul Corbineau (kan, gitar)\nGérard Goron (Kan, taboulinoù]) 1977-\nJean-Luc Chevalier (gitar tredan, gitar-boud) 1988-\nKonan Mevel (pib-veur) 1999-\nFred Bourgeois (kan, Keyboard) 1999-\nChristophe Peloil (kan, biolin) 1999-\nBernard Baudriller 1971-1985\nJérôme Gasmi 1976-1977\nChristophe Le Helley 1992-1998\nChristian Vignoles 1979-1988\nBruno Sabathé 1985-1992\nLouis-Marie Séveno 1986-1999\nMylène Coue 1978\nBleunwenn Mevel 2000-2001\nAdtapet diwar « https://br.wikipedia.org/w/index.php?title=Tri_Yann&oldid=1951268 »\nKemm diwezhañ d'an 15 C'hwe 2022 da 07:50


Underworld (heuliad filmoù) - Wikipedia\nUnderworld (heuliad filmoù)\nUnderworld zo un heuliad filmoù spont-niñvek renet gant Len Wiseman, Patrick Tatopoulos, Måns Mårlind, Björn Stein hag Anna Foerster.\nAr film kentañ, Underworld, a voe embannet er bloavezh 2003. Kontañ a ra istor Selene (Kate Beckinsale), ur sunerez gwad a labour evel drouklazher evit ur c'hlan sunerien gwad. Lazhañ a ra ar sunerien gwad rebelled ha dreist-holl ar re lycan (tud-bleiz) o deus bet lazhadeget he holl familh.\nAn eil film, Underworld: Evolution, a oa bet embannet e 2006. Er film-se, Selene a glask saveteiñ Michael Corvin, ul lycan/ suner-gwad kemmesket, en ur gas anezhañ en ul lec'h difenn kuzh sunerien gwad ha goude-se e klaskont un henañ Markus evit kaout sikour, en gwirionez e vo un enebour hag ar c'hentañ suner gwad.\nAn trede film embannet e 2009, Underworld: Rise of the Lycans, a zo ur film en a-raok d'an hini gentañ, displegañ a ra awen ar brezel gwadus etre ar re lycan hag ar sunerien gwad.\nAr pevare film, Underworld: Awakening, a heuil Underworld: Evolution hag a voe embannet e 2012. Er film-se, Mab-Den en deus komprenet e oa eus ar sunerien gwad hag ar re lycan. Klasket e vez ganto lazhadegañ ar boudoù dreistordinal-se. Selene e-kreizh ar brezel a glask saveteiñ he merc'h.\nAr pemvet film titlet Underworld: Blood Wars a zo bet embannet e 2016. Selene a vez galvet gant dreistbeverien ar sunerien gwad evit talañ ouzh un dagadenn-veur ganta r re lycan.\nHoward McCain Les Wiseman\nScreen Gems Sony Pictures Releasing Screen Gems\n19 a viz Gwengolo 2003 20 a viz Genver 2006 23 a viz Genver 2009 20 a viz Genver 2012 6 a viz Genver 2017\n121 munutenn 106 munutenn 92 munutenn 89 munutenn 91 munutenn\nAdtapet diwar « https://br.wikipedia.org/w/index.php?title=Underworld_(heuliad_filmoù)&oldid=1856682 »\nDernière modification le 16 Du 2019, à 20:29\nKemmoù diwezhañ degaset d'ar bajenn-mañ d'an 16 Du 2019, da 20:29.


1 Jezuz a yeas kuit ahano. Dond a reas d’e vamm-vro, e ziskibien ouz e heul.\n2 Da geñver deiz ar zabat ez cas da gelenn er zinagog. Kalz a dud ouz e gleved a jome bamet hag a lavare :\n— « Euz peleh e teu dezañ kement-se ? Pebez furnez a zo bet roet dezañ ! Ha pebez burzudou a hoarvez dre e zouarn !\n3 Daoust ha n’eo ket en ar halvez, mab Mari, breur da Jakez, da Jozef, da Jud ha da Zimon ? Daoust ha n’ema ket ive e hoarezed, amañ, en on-touez ? » Hag e oent skoillet diwar e benn.\n4 Ha Jezuz lavared dezo :\n— « Eur profet ne vez disprijet nemed en e vro, en e gerentiaj hag en e di e-unan ».\n5 Ha n’oa ket evid ober eno burzud e-béd : Eun nebeud klanvourien a bareas koulskoude, en eur astenn e zaouarn warno. 6 Souezet e chôme gand o diouer a feiz.\nMISION AN DAOUZEG\nTremen a ree dre ar hêriadennou tro-war-dro en eur rei e gelennadurez.\n7 Jezuz a halv an Daouzeg d’e gavoud. Kregi a reas da gas anezo daou-ha-daou en eur rei dezo galloud war an droug-sperejou.\n8 Gourhemenn a reas dezo chom hep kemer netra ganto nemed eur vaz hepkén, na tamm bara, na bisah, na moneiz en o gouriz.\n9 — « Lakit en ho treid, emezan, eur re zandalennou ha na gemerit ket diou zae ».\n10 Lavared a reas dezo c’hoaz :\n— « E kement leh ma ’z eoh, pa vezoh antreet en ti chomit eno beteg ma ’z eoh kuit euz al leh-se. 11 Ma ne vezit ket digemeret na selaouet e leh pe leh, it kuit en eur heja ar boultrenn diouz ho treid, ma vo eun testeni en o eneb.\n12 Mond a rejont en hent, hag e prezegent d’an dud e oa réd dezo chefich buez. 13 Argas a rejont diaoulou e-leiz hag olevi kalz klanvourien, hag e vezent pareet ganto .\n14 Ar roue Herodez a glevas ano euz Jezuz, rag brudet e oa deuet e ano da veza. Lavaret e veze : Yann ar Badezour eo, adsavet a-douez ar re varo, setu perag e labour ennañ ar halloud da ober burzudou.\n15 Re all a lavare : Eli eo ; lod all : eur profet eo, heñvel ouz unan euz or profeted.\n16 O kleved kement-se e lavare Herodez : « Yann, an hini am-eus lakeet dibenna, hennez eo a zo adsavet da veo ».\n17 Evid gwir, Herodez e-noa laket paka Yann hag e jadenna er prizon, ablamour da Herodiadez, gwrég e vreur Filip, e-noa kemeret da wrég. 18 Rag Yann a lavare da Herodez : « N’az-peus ket ar gwir da zelher ganit gwrég da vreur ».\n19 Kasoni he-doa eta Herodiadez outañ, ha c’hoant he-doa d’e lakaad d’ar maro, med ne helle ket, 20 rag aon e-noa Herodez ouz Yann, o houzoud e oa eun dén just ha santel ; e zifenn a ree. P’e-neze e glevet e veze nehet braz, ha koulskoude e plije dezañ e zelaou.\n21 Med eun dro vad a zigouezas, pa roas Herodez, da geñver e zeiz-ha-bloaz, eur banvez d’e dud e karg, d’e ofïserien ha d’an dud a renk euz Bro-Halilea.\n22 Merh Herodiadez e zeuas da zansal hag a blijas da Herodez ha d’e gouvidi. Ar roue a lavaras d’ar plah yaouank :\n— « Goulenn diganin ar pez a gari hag e roin dit ».\n23 Hag e touas dezi :\n— « Kement a houlenni diganin a roin dit ha pa ve an hanter euz va rouantèlèz ».\n24 Er-mêz ez eas hag e lavaras d’he mamm :\n— « Petra ’houlennin ? »\n— « Penn Yann, ar Badezour ».\n25 Gand mall a tistroas da gavoud ar roue, hag e lavaras dezañ :\n— « Me a ’fell din, emezi, e rofez din dioustu, war eur plad, penn Yann-Vadezour ».\n26 Trist meurbéd ez cas ar roue, med ablamour d’e le ha d’e gouvidi, ne ’fellas ket dezañ nah he goulenn outi.\n27 Dioustu e kasas ar roue eur gward, o hourhemenn dezañ digas penn Yann. Mond a reas ar gward da zibenna Yann en e brizon. 28 Digas a reas ar penn war eur plad, her rei a reas d’ar plah yaouank, hag ar plah yaouank her roas d’he mamm.\n29 Pa glevas diskibien Yann kement-se, e teujont de gemer e gorv hag e lakejont anezañ en eur béz.\nKENTA BURZUD AR BARA KRESKET\n30 An ebestel, bodet en-dro da Jezuz, a zisplegas dezañ kement o-doa greet ha kelennet. 31 Hag En a lavaras dezo :\n— « Deuit en eul leh distro diouz an dud, evid kemer eun tamm diskuiz ».\nKen stank e oa an dud o vond hag o tond en-dro dezo, ma n’o-doa ket zokén amzer da zebri. 32 Gand ar vag ez ejont kuit, da gavoud eul leh distro, evid beza en o fart o-unan.\n33 Med gwelet int bel o vond kuit, ha kalz tud o-deus komprenet da beleh ez eent. War o zroad e tiredont di, euz an oll gêriadennou, hag e oent erruet en o-raog.\n34 En eur ziskenn euz ar vag, e welas Jezuz eun niver braz a dud, hag e kemeras truez outo, ablamour m’edont evel deñved ha n’o-deus pastor e-béd. Staga ’reas neuze da gelenn anezo war galz a draou. 35 Hag o veza ma oa dija diwezad e tosteas outañ e ziskibien da lavared dezañ :\n— « Digeñvez eo an andread-mañ, ha diwezad eo dija.\n36 Gra dezo mond en o hent, ma ’z aint en liez hag er hêriadennou tro-war-dro, da brena peadra da zebri ».\n37 Eñ a respontas dezo :\n— « Daoust ha réd eo mond ba brena, ha rei dezo da zebri evid daou hant pez arhant a vara ? »\n— « Péd baraenn ho-peuz ? It da weled ».\nGoude beza gwelet e lavarjont :\n— « Pemp baraenn ha daou besk ».\n39 Gourhemenn a reas dezo renka an oll a strolladou war ar yeot glaz. 40 Gourvez a rejont a renkadou a gant hag a hanter-kant.\n41 Jezuz neuze a gemeras ar pemp baraenn hag an daou besk, hag o sevel e zaoulagad war-zu an Neñv, e lavaras trugarez, e torras ar baraennou hag o roas d’an diskibien evid o rei d’an dud. Lodenna ’reas ive an daou besk etre an dud.\n42 An oll a zébras hag o-doa o hont. 43 An tammou a oe dastumet, daouzeg panerad anezo, hag ar restachou pesket ive. 44 Pemp mil a dud a oa euz ar re o-doa debret ar baraennou.\n45 Raktal goude e reas Jezuz d’e ziskibien pignad er vag ha treuzi en e-raog da Vetsaida, endra ma chomfe Eñ e-unan da zigouvia an dud.\n46 Goude beza o lezet, ez cas war ar menez da bedi. 47 Deuet ar zerr-noz, edo ar vag e-kreiz ar mor hag Eñ e-unan en douar.\n48 O weled o-doa beh braz o roeñvi a-eneb d’an avel hag a oa a-benn, e teu daveto, war-dro fin an noz (), en eur gerzed war ar mor, hag edo o vond da dremen e-biou dezo.\n49 O weled anezañ o kerzed war ar mor, e kredas dezo e oa eur spes hag en em lakejont da grial. 50 Rag e weled o-doa oll, hag e oent spontet. Med dioustu e komzas outo hag e lavaras dezo :\n— « Bezit fizians, me an hini eo ! N’ho-pet ket aon ! »\n51 Pignad a reas ganto er vag, hag e torras an avel. Int-i a oe strafuillet braz, 52 rag n’o-doa ket intentet burzud ar baraennou, dallet ma oa o halon.\n53 Goude beza treizet, e teujont da Jenezared hag e tis-kennjont en douar. 54 Raktal ma oant dilestret e oe anavezet Jezuz gand an dud. 55 Mond a rejont dre ar vro a-béz, ha digas ar re glañv war o gweleou, e kement leh ma kleved e veze.\n56 E kement leh ma ’z ee : kêriadennou, pe gêriou, pe diegeziou war ar-mêz, e lakaed ar re glañv war ar plasennou, hag e veze pedet da lezel ar re-mañ da douch ha pa ne ve nemed ouz bevenn e vantell. Ha kement hini a douche outañ a veze pareet.


Vendredi 29 mai 2020 à 13:07 -\nLennadenn Penaos eo marvet Yann Pilhaouer ?\nPenaos eo marvet eta ? Mont a ra e vab Yannig, 16 vloaz, war e roudoù da bilhaoua evit gouzout hiroc’h diwar-benn e vuhez ha kompren gwelloc’h perak ha penaos eo marvet.Ur gwir enklask war hent ar wirionez an hini eo, ur c’hlask war-lerc’h personelezh e dad hag ur romant deskadurezh e-keñver ar vuhez hengounel, micherel, sokial, politikel ha reizhel.\nSkrivadenn Penaos eo marvet Yann Pilhaouer ?\nGoude m'o deus ledet ma zad war an daol, eo aet ar wazed d'ar gegin da bakañ ur banne. Klask a ran sikour ma mamm ha mont a ran d'he heul d'ar gegin.\n- Ur bannac'h hini kreñv a yay ganeoc'h ? a c'houlenn ma mamm en ur lakaat pep a werenn dirak an amezein.\n- Ya laouen ! emezo.\nGolo Penaos eo marvet Yann Pilhaouer - Skol Vreizh\nYann-Bêr Kemener en deus skrivet levrioù istor diwar-benn kêr Terrug, met ivez romantoù Kevrin al Lagad Du, danevelloù ha levrioù evit ar vugale Moutig an alori, Moutig hag an div steredenn-red, Moutig ha Dandu o c'hoari bleiz.... Skrivet en deus ivez dornlevrioù da zeskañ brezhoneg Brezhoneg pell ha fonnus, Brezhoneg prim ha dillo ha kaieroù vakañsoù e brezhoneg embannet e Ti Skol Vreizh.\nDedennet tre eo Yann-Bêr Kemener gant istor ar bilhaouerien, embannet eo bet Pilhaouer et pillotou : Chiffonniers de Bretagne e 1992\nPilhaouer et Pillotou - Skol Vreizh 1992


Dousenn - Wikipedia\nUn dousenn zo un unanenn-vuzuliañ, enni daouzek unanenn.\nUn dousenn gouignoù.\nTraoù zo a vez kontet a-zousennoù pe a-zousennadoù, ha komzet e vez eus un dousenn vioù, un dousenn grampouezh, un dousenn batatez, un dousenn dud, ... un dousennad soudarded.\nLavaret e vez neuze e vez an traoù "diouzh an dousenn".\nKomzet e vez eus un hanter dousenn pe hanter zousenn ivez evit c'hwec'h.\n2 Orin an doare kontañ\n3 Trizek evit dousenn\nGraet e vez ivez gant stummoù deveret: dousennad ha dousenniad, pe douseniad. Ar ger daouzegad avat ne seblant ket gwall implijet.\nOrin an doare kontañAozañ\nKrediñ a reer eo gwall gozh an doare-kontañ a zousennoù dre ma'z eo un niver aes da rannañ : 12 = 2 × 6 = 3 × 4 = 1 × 12. Dont a rafe eus Mezopotamia hag eus ar boaz da gontañ eskern ar bizied gant ar meud. Evel-se, gant un dorn, e c'haller kontañ betek daouzek, ha gant daou zorn betek 144.\nUr gros zo kement ha daouzek dousenn (12 x 12), 144 eta.\nRANNOÙ AN DOUSENN :\n1/12 × 12 = 1\n1/6 × 12 = 2\n1/4 × 12 = 3\n1/3 × 12 = 4\n1/2 × 12 = 6\n3/4 × 12 = 9\nKEVAN (1/1 × 12) = 12\nTrizek evit dousennAozañ\nUr boaz kenwerzh eo kontañ a-wechoù trizek en un dousenn; ne vez paeet nemet daouzek, unan evit netra a vez dreist-kont eta. E Breizh e vez trizek istrenn en dousenn istr. Ha hervez ar c'hrennlavar: « Trizek evit dousenn, Kont ar vioù e Lesneven» .\nDont a ra eus ar ger gallek douzaine, a gaver ivez e saozneg (dozen), e kembraeg (dwsin) ha yezhoù all, ha hennezh a deu eus ar ger latin duodecim, a dalv kement ha daouzek.\nE nederlandeg e kaver daou c'her: unan damheñvel ouzh ar ger gallek, dozijn (evel dousenn eta), hag unan germanek rik twaalftal (un tamm evel daouzegad e brezhoneg).\n(fr) Georges Ifrah (1994), Histoire universelle des chiffres – L'intelligence des hommes racontée par les nombres et le calcul, Robert Laffont, ISBN 978-2-221-90100-7\nGwelit al levrenn I, pp. 224-225.\nSellit ouzh ar ger dousenn er\nSellit ouzh ar ger hanter dousenn er\nSellit ouzh ar ger hanter dousennad er\nSellit ouzh ar ger dousennad er\nSellit ouzh ar ger dousenniad er\nSellit ouzh ar ger douseniad er\n↑ Dousen e Geriadur Vallée, pajenn 230.\n↑ Div skouer er Geriadur Brezhoneg-Saozneg, Remon ar Porzh, 1989.\n↑ Dousenniad e brezhoneg Gwened, hag e Dictionnaire breton-français du dialecte de Vannes, Emile Ernault, 1904.\n↑ En Dictionnaire classique français-breton, gant Reun ar Glev, teirvet levrenn, e-keñver ar ger douzaine (1986, pajenn 961), skouer ebet avat.\n↑ (fr)Pennad e-barzh ar gazetenn L'Express\nAdtapet diwar « https://br.wikipedia.org/w/index.php?title=Dousenn&oldid=1853459 »\nDernière modification le 29 Her 2019, à 06:17\nKemmoù diwezhañ degaset d'ar bajenn-mañ d'an 29 Her 2019, da 06:17.


Frav du - Wikipedia\nUr frav du.\nKerentiad : Corvidae\nGenad : Corvus\nUl labous boutin a-walc'h eo ar frav du (liester : fraved du), heñvel-tre ouzh ar vran. Aes-tre eo kemmeskañ an daou. Du eo an holl eus e bluñv, nemet an adskedoù glas ha limestra. Ur pigos kreñv e kreiz un takadig dibluñv a zo dezhañ.\nMuzuliañ a ra war-dro 47 cm gant ur pouez etre 400 ha 500 g. Bevañ a ra war-dro ugent vloaz. Heñvel eo ar par ouzh ar barez.\nAr frav a zebr amprevaned, krignerien, frouezh, kraoñ ha lostajoù.\nAnnez ar frav du.\nNeizhiañ a ra en tropadoù, e brankoù uhelañ ar gwez. Abaoe un nebeud bloavezhioù n'eo ket ral gwelet strolladoù fraved o chom er c'hêrioù p'eo bet distrujet meur a vodad-gwez gant korventennoù bras 1999.\nRummad al laboused renket hervez o anv boutin\nRummad al laboused renket hervez o anv skiantel\nAdtapet diwar « https://br.wikipedia.org/w/index.php?title=Frav_du&oldid=1637374 »\nKemmoù diwezhañ degaset d'ar bajenn-mañ d'an 14 Ebr 2015, da 00:10.


Terra Lliure - Wikipedia\nTerra Lliure ("Bro Dieub" e katalaneg) a oa un aozadur broadelour a rae gant ar feulster. Krouet e 1979 ez eas da get ez-ofisiel e 1995.\nSetu palioù pennañ ar strollad:\nEmrenerezh evit ar Broioù Katalanek, o kas a-benn ar fin d'an disparti diouzh Spagn ha Frañs.\nDifenn ar c'hatalaneg\nDifenn interesoù renkad al labourerion dre stourm a-enep d'ar gapitalouriezh\nAn darn vrasañ eus izili kentañ Terra Lliure a deuas er bloavezhioù 80 eus aozadurioù ha strolladoù all, dreist-holl Epoca (Arme Pobl Katalonia), FAC (Talbenn Dishualded Katalonia), PSAN (Strollad Sokial evit an Dishualded Broadel), IPC (Dishualded evit ar Broioù Katalanek) ha JERC (Yaouankiz Tu-kleiz Republikanour Katalonia).\nEmbann a reas Terra Lliure disklêriadur kentañ ar strollad anvet “Galv ur Vro Dieub” 1 d'an 24 a viz Mezhven 1981, nebeut war-lerc'h ma voe bet klasket gant an arme en em ober gant ar galloud adarre dre an taol c'hwitet er parlamant Bro-Spagn, ar "Cortes" d'an 23 a viz C'hwevrer kaset da benn gant ar c'horonal archer (guardia civil) Tejero. Skignet e oa bet ar c'halvadenn-se e-kerz ur vodadenn veur anvet “La Crida a la Solidaritat” (Galv ar C'hengred) dalc'het e stadiom melldroad Barselona.\nKaset e oa bet da benn taol kentañ ar strollad e miz Mae pa voe tennet war ar c'helaouenner Federico Jiménez Losantos, o c'hloazañ anezhañ en e c'har.\nMervel a reas un ezel eus Terra Lliure, Martí Marcó i Bardellaevit d'e 19 vloaz, evit ar wech kentañ pa voe tennet warnañ gant ar polis d'ar 26 a viz Genver 1979. Pemp miz war-lerc'h e varvas Fèlix Goñi “Bruc” o kas ur vombezenn. Mervel a reas Josep Antoni Villaescusa e 1984 o fardañ ur vombezenn. E 1985 e voe lazhet Quim Sánchez pa darzhas ur vombezenn.\nEtre 1981 ha 1984 e klaskas Terra Lliure kaout souten digant renkadoù labourerion Katalonia a-benn pouezañ war politikerezh ar vro. D'ar mare-se e veze skoet gant ar strollad war palioù resis: ar skinwelioù, embregerezhioù gall ha spagnolek, polis Spagn. O lakaat ur vombezenn da darzhañ en ul lêz-varn e voe lazhet gant ar strollad ar sivil nemetañ, anzavet evel ur fazi bras gante da heul.\nDaoust ha ma voe harzet un nebeut pennoù eus an aozadur etre 1984 ha 1989 e teuas a-benn Terra Lliure da derc'hel penn ha diorroet e oa gante daou strolladig all evit harpaña anezhañ: ar c'hKomite Kengred ar Vrogarourion Katalanek (CSPC) hag al Luskad evit Difenn ar Vro (MDT).\nEn hañv 1988 e dalc'has Terra Lliure e IIIde Kuntell diazezet war tri skrid o teskrivañ ideologiezh terorikel ar strollad hag o tielfennañ levezon gwirion al luskad broadelour er gevredigezh. Abalamour da drubuilhoù diabarzh e krogas Terra Lliure da vont war wanaat hag e disklêrias d'ar mediaoù unan eus izizi kentañ ar strollad, Pere Bascompte, e oa an aozadur e-ser vezañ divoded.\nAbalamour d'ar strivoù graet gant ar barner Garzón e 1992 da geñver ar C'hoarioù Olimpek e voe harzet 60 den sañset da vezañ liammet ouzh Terra Lliure.\nE miz Gwengolo 1995, goude un nebeut mizioù hep taol ebet, e disklèrias ar strollad e oa bet divodet da vat.\nLiamm diavaez:[kemmañ | kemmañ ar vammenn]\nUl lec'hienn diwar-benn\nAdtapet diwar « https://br.wikipedia.org/w/index.php?title=Terra_Lliure&oldid=1846856 »\nStrolladoù komunour Katalonia


Hirio, d'ar merher 1 a viz ebrel, eo bet lidet obidou Remi Derrien e Kerrien. E-leiz a dud, kerent ha mignoned, a oa deuet a-ziwar-dro hag euz a bell da heulia an interamant. Gand Job an Irien eo bet lavaret an overenn.\nDeuet e oa e gamarad Dewi M. Jones deuz a Vro-Gembre hag en ano an oll Gembreiz a anaveze Remi Derrien du-hont. Gand Joëlle, e wreg, eo bet displeget en eun doare kizidig ha dihortoz peseurt doare den e oa euz Remi. Setu amañ ar pez am-eus lavaret me diwar-benn ar brezoneger ma oa.\nHirio, Remi, om en em gavet oll amañ asamblez en-dro dit : da vamm, da wreg, da vugale, da gerent, ar famill a-bez. Ha ni oll da gamaraded : ar re o-deus bet c'hoariet pez ganit, ar re o-deus bet labouret ganit, ar re o-deus bet dalhet penn ganit, hag ar re o-deus bet c'hoarzet ganit.\nDa yez kenta a oa ar brezoneg. Peogwir oa hini da dud, e oa ive yez da galon. Pa oas war da studi dija e skol-veur Vrest, em-eus soñj e oa bet savet ganit eur hlub evid ma hellje ar studierien en em gavoud da gonta kaoz etrezo e brezoneg. Ha brao eo bet deoh ober, peogwir eo evel-se an hini eo bet ganet Teatr Brezoneg Penn ar Bed.\nRemi : morse ne vije bet deuet dit da zoñj c'hoari pez en eur yez all. Evel-se out deuet da veza skrivagner brezoneg. Abalamour da ze an hini out deuet da droi ha da leurennia kemend-all a beziou-c'hoari en da yez.\nEur brezoneger euz an dibab a oa ahanout, koulz evid komz hag evid skriva. Skriva a rees evid beza lennet hag evid beza klevet gand an oll. Sed e plije d'an dud lenn da skridou. Plijoud a ree dezo kleved ahanout o fenti. Ha plijoud a ree dezo kleved da vrezoneg, pe e vije war al leurennou, war ar radio pe war an tele. Gand se out bet penn-da-benn eun den deuz da amzer.\nAn doare 'z-poa, Remi, da vond e darempred gand an dud ha da gonta kaoz ganto. Komz gand ar re all a vo bet da vuhez, penn-da-benn. Goud a ouies selaou anezo evid kleved diganto pez a zalhent kuzet en o spered hag en o halon.\nPa oa bet skrivet ganit ar pez-c'hoari "Gwragez", 20 vloaz 'zo, az-poa laret e oa e-barz goulennou muioh evid kenteliou. En em houlenn a rees hag-eñ ne deuem ket oll pep hini d'e dro, an eil rummad war-lerh egile, da zeski ar vuhez a-nevez hag "ad vitam aeternam". Remi, bremañ pa h out eet kuit, e vo red deom-ni oll addeski ar vuhez, a-nevez. Hag hebdout. Kenavo.\nMarvet eo Remi Derrien disul da noz, d'an 29 a viz meurz, diwar eun hir a gleñved. A-benn eun nebeud deveziou, e vije bet 63 bloaz. Bet eo bet unan deuz ar re hag o-devo bet labouret ar muia a-hed o buhez evid kas ar brezoneg war-raog : skrivagner eo bet, komedian ha leurennier, hag abadennou e-neus kinniget koulz war ar radio hag an tele.\nGinidig e oa Remi Derrien euz Lanijen, er Morbihan. Da Vrest e oa deuet d'ober e studiou war ar zaozneg. Kerkent hag e 1973 an hini oa bet savet "Teatr Penn ar Bed" gantañ e-touez ar studierien. Padoud e-neus greet ar strollad abaoe 35 bloaz. Beteg ar momed diweza, e-neus dalhet da ren eur strollad hag e-neus, a-drugarez dezañ, bet roet an tu d'e-leiz a vrezonegerien da weled peziou a-zoare, fromuz pe fentuz.\nE-touez ar peziou-c'hoari a zo bet kinnniget gand Remi Derrien, ema "Katrina Lenn-zu", diwar Per-Jakez Helias, ha ne oa ket bet c'hoariet c'hoaz e brezoneg a-raog, ha peziou evel "Bitekle" pe "Dahud, diwar Gwillou Kergourlay. Bet eo bet an den hag e-neus digoret ar c'hoariva brezoneg war ar bed. Gantañ ez eus bet troet ha leurenniet peziou diwar skrivagnerien deuz Iwerzon (John Millington Synge, Brendan Behan, Martin McDonagh), deuz an Amerik (John Kesselring), ar Brezil (Ariano Suassuna) hag ar Serbi (Lioubomir Simovitch). An hini diweza bet kinniget gantañ a vo bet ar pez-c'hoari brudet "Mistero Buffo", diwar an italian Dario Fo.\nEur pez all a zo bet skrivet gantañ war-eeun e brezoneg : "Gwragez". Danevellou e-neus bet savet a-hend-all, ha pennadou ingal evid ar gelaouenn "Brud Nevez." Eul leor danevellou a oa o paouez echui troi e brezoneg diwar ar skrivagner Guillou Kergourlay, hag a zo da veza embannet gand Emgleo Breiz a-raog pell.\nAn abadenn radio kenta bet kaset en-dro gand Remi Derrien a zo bet "Pebr ha holen" e 1978, war Radio-Armorique. Pevar bloaz goude, setu eñ war RBI (Radio-Breiz-Izel), evid kinnig eun abadenn brezoneg ha galleg hag he-deus bet greet berz braz d'an ampoent : "Bonjour Village". Etre 1991 ha 1997, ema war France 3 evid kinnig an abadennou "Chadenn ar vro" ha "Du-mañ Du-se".\nEur brezoneger euz an dibab e oa Remi Derrien, koulz dre gomz ha dre skrid. Plijoud a ree d'an dud lenn e skridou ha kleved e vrezoneg, pe e vije war al leurennou, er radio hag en tele. An doare e-noa da vond e darempred gand an dud ha da gonta kaoz ganto. Eun den a fent a oa ouspenn, hag a ouie atao diskoacha pez a zo dihortoz. Eun nebeud deveziou 'zo, e oa bet roet dezañ ar Priz Herve ar Menn e ti-kêr Brest. Eil-Prezidant Emgleo Breiz e oa ive Remi Derrien.\n"Ty mad" : Nom de maison au Conquet (Finistère).


C’houæc’hved pennad — IV - Wikimammenn\nC’houæc’hved pennad — IV\nR. Prud’homme, 1903 (p. 155-158)\n◄ Be eur Vreizadez : Gabrielan ar Yeodet ’Læc’h ma labourer dre finese gant an Turked Hent ar Groaz dre ruio Jeruzalem ►\n’Læc’h ma labourer dre finese gant an Turked.\nBreman, pa hon deuz gwelet piz ’pez a zo en leandi Sion ha ’pez a zo dindanan, e fell d’imp gwelet ’pez a zo warnan. Dizouaromp eta ha pignomp war al leur-doen. Nag a dreo a welomp ac’han ! Kær Jeruzalem a-bez koulz laret, A-dal d’imp, e lugern moskeen Omar dindan an heol. Tostoc’h d’imp, a-gle d’ar voskeen, eur minaret uhel ha *mistr, hag ouz e droad ar c’hazern turk ec’h efomp emberr ennan d’ober poz kentan hent ar Groaz : aze, pe war dro, e oe bet kondaonet Jezuz gant Pilat. War an tu deo, eun tamm pelloc’h avad, e welomp bolz iliz ar Be Santel.\nMont a reomp e-mæz ar gær dre dor Damas, unan euz ar re gaeran, ha, goude, e hedomp mogerio-kær a zo uhel-uhel, « ’C’hanta, eme an Tad, daou dour Itron-Varia-Franz, mar karet sellet anê, a gavfet c’hoaz uheloc’h. Ha, koulskoude, herve ar reiz, na dlejent ket bean bet uhelaet a-dreist da Vogerio kær : difennet eo ze gant ar Sultan, Mes evelhen eo bet kont :\nPa oad o sevel an tourio, e taulaz ple ar pacha e tremenent eun nebeudig uhelder ar magorio. Hag heñ dioustu da dont da laret paouez. Larout ’reaz d’ean an Tado ec’h ænt da skrivan da Gonstantinopl evit goulen *autre da gendelc’hel. Ha, da c’hortoz ar respont, war digare lakat pep tra prest ’vit adkrigi gant al labour, e savjont eur chafod koadek meurbed endro da bep-hini euz an tourio. Delc’hel a reaz ar vasounerien da labourat warne, en diabarz ar c’hoadaj, heb bean gwelet, koulz laret, ha pa oe peurc’hræt al labour, e oe diskennet ar c’hoat en traou. Setu distro ar pacha ha drouk ennon ar wech-man : Daoust perag n’ho peuz ket gortozet an *autre ? » — « D’ober petra gortoz anean, pan eo gwir eo bet goulet ? » — N’euz forz ! ar reiz ’zo ar reiz. Torret ’peuz al lezen. Goaz a ze d’ac’h ! » — Ba ! ba ! na gomzit ken a ze, autro. Mar hon deuz graet eur gaou bennag da gær, setu aze peadra d’he dic’haouan : eun aluzen evit he feorien, mar karet.» Hag, en eur laret ze d’ar pacha, e lake an Tad priol en e zorn eur billet a gant lur.\nTalvout ’ræ ar boan kemer eur bakchich evel heman. Ar pacha, na n’eo ket eun den fæuz, heb chom da dermal, e lakaz anean dioustu en e c’hodel. Pe ’c’h eo chomet enni, pe ’c’h eo tremenet en tensor kær, na oufen hen lavarout. »\nEpad m’eo bet an Tad o tiviz ganimp diwar-benn an dra-ze ha treo all ken *iskiz, hon deuz græt, ’hed ar mogerio, an hent a zav euz dor Damaz d’hostaliri Itron-Varia-Frans.\nAdtapet diwar « https://br.wikisource.org/w/index.php?title=C’houæc’hved_pennad_—_IV&oldid=104687 »\nDernière modification le 26 Gou 2017, à 11:39\nKemmoù diwezhañ degaset d'ar bajenn-mañ d'an 26 Gou 2017, da 11:39.


Degemer al lec’hienn > Ar strolladoù > Strollad La Obra > Mouezh ar c’horf\nAdalek teknikoù dañs a-vremañ, e vo kinniget gant ar staj-mañ ur “c’hoari-enklask” strollek hag hiniennel diwar mouezhioù ar c’horf. Kregin a raimp gant an diazez ma vez gant pep hini e mod da c’hoari gant e zanvez korf. Klask a raimp mont war raok ar jestr liammet gant an dasson, da laret eo ar c’horf evel boest ar “resonancia”. Dre-se e vo labouret war kempouezh finvoù ha trouzioù ar c’horf evit krouiñ gweledvaoù dassonus. Gant kan ar c’horf ha diskan ar vouezh e vo pleustret adalek un embregerezh korfel evit barrekaat hon korf evel ur voest dasson deus hon endro.\nLec’h : Ti ar vro Kemper.\nYezhoù : Brezhoneg ha Spagnoleg. Koulskoude memes ma ne gomzit hini ebet eus an div yezh-mañ e c’hellec’h heuliañ memestra : heuliañ yezh ar c’horf ha bezañ kaset en ur veaj korfel ha yezhel.\nEvit piv : an holl, tud barrek ha deraouidi.\nPriz : 25€ (+15€ emezeladur evit ar re n’int ket ezel c’hoazh.)\nLakaat ec’h anv ha gouzout hiroc’h\nKEMPER Ti ar Vro Kemper


Pajenn:Morvan - Buez ar Zent, 1894.djvu/438 - Wikimammenn\nPajenn:Morvan - Buez ar Zent, 1894.djvu/438\n22 a Even\nsant paolin, eskop\nann eil var ’nn ugent a viz even\nAr zant-ma a ioa ganet e Bourdel, er bloaz 353, a dud pinvidik hag a lignez huel : he dad a ioa gouarner e Frans evit impalaer Rom. O veza great he studi gant eur mestr habil euz ann amzer-ze, e teuaz he-unan da veza ker brudet dre he spered hag he zeskadurez ma oue galvet d’ar c’hargou henorapla gant ann impalaered. Etre daou, e timezaz da eur Spagnolez, hag houma a zigasaz d’ezhan c’hoaz madou braz enn argoulou.\nPaolin a vevaz pemzek vloaz evelse e kreiz ar c’hloar hag ann danvez, istimet ha karet gant ann holl. Mes Doue a roaz d’ezhan da goumpren ne oa ar c’hloar hag ann danvez-se nemed avel ha moged, ha setu hen hag ober he zonj da lavaret kenavo d’ezho evit labourat hebken da zavetei he ene ha da c’hounit ar baradoz. He c’hreg e devoue kalz plijadur pa glevaz petra en doa lakeat enn he spered ; rak eur vaouez devot oa ive. En em glevet a rejont eta ho daou da veva hiviziken evel breur ha c’hoar ha disparti ann eil diouz egile. Neuze Paolin a verzaz kement tamm douar ha kement tamm leve en doa e Spagn hag e Frans evit rei ann arc’hant d’ar paour, ha goudeze ez eaz da ober he ermitach da gichen kear Nool enn Itali, var bez sant Felis ; rak hed ar vech en doa bet eunn devosion vraz evit ar zant-ma.\nGoulskoude tud ar bed a gavaz abeg ennhan pa glevchont petra en doa great ; mes guir zervicherien Doue, evel sant Ambroaz, sant Aogustin, sant Jerom ha sant Martin, a roaz meuleudi d’ezhan. Evithan ne rea ket a fors petra vije lavaret. Ne glaske nemed beza dianavezet hag ankounac’heat gant ann dud, ha nen doa ken ioul nemed da dremen ann nemorant euz he vuez o tiouall ar chapel a ioa savet var bez sant Felis. Bep min-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/438&oldid=137646 »


DegemerStalLevrioùLevrioù 0-5 bloazE-leizh a besked\nHome / Levrioù / Levrioù 0-5 bloaz / E-leizh a besked\nSavet eo bet an albom-mañ evit bugale ar skolioù-mamm. Pesked a bep sort zo diskouezet ennañ daou-ha-daou, unan get an heni kontrel. Un digarez eo da zeskiñ ur bochad anvoù-gwan displeget razh en dergezioù uheloc’h, uhelañ hag estlammiñ.\nISBN: 978-2-86824-214-3 Rummad : Levrioù 0-5 bloaz Product ID: 1103\nSavet eo bet an albom-mañ evit bugale ar skolioù-mamm. Pesked a bep sort zo diskouezet ennañ daou-ha-daou, unan get an heni kontrel. Un digarez eo da zeskiñ ur bochad anvoù-gwan displeget razh en dergezioù uheloc’h, uhelañ hag estlammiñ. – Kalz a-berzh en doa graet er skolioù Ur pesk munut, gant an hevelep oberour, dre ma oa aes kenañ ar yezh implijet ennañ.\nGanet eo Patrick Béchard (PADS) e Roazhon e 1973. Mestr skol-vamm eo e Gwened. E meur a gazetenn en deus kemeret perzh : ar fanzin Gripi (An Tri Boulomig O C’havell Aour, Penn-Annev), ar gelaouenn Meuriad (Wil ar C’hwil) hag ar gazetenn Ya ! (Marsel Yogi, Gâd ha Zhüg). War-dro al lec’hienn Skrabidoull e ra ivez. Warni e c’heller kavout bannoù-treset savet pe troet e Brezhoneg. Daou levr en deus savet c’hoazh, bet embannet gant Keit Vimp Bev : Kaier tresañ (2011) hag Ur pesk munut (2012).\n2013, dastumad Bihan-Bihan, 24 p., ment 200×200 mm.\nRoit an ali kentañ war “E-leizh a besked” Cancel reply


Les Recettes - ‘Ruilhadoù an nevez-amzer’ get skañvadell brouskaol ha kig kevnid-mor - Trop Mad : le restaurant Le Jardin Gourmand et la cuisine de Nathalie Beauvais.\n‘Ruilhadoù an nevez-amzer’\nget skañvadell brouskaol\nha kig kevnid-mor\naoziñ. 60 min\npoazhiñ 25 min\n1 kg brouskaol\n10 delienn stragon\n1 gevnidenn-vor vrav (tro 1,5 kg)\nPoazhiñ ar gevnidenn-vor ha digloriñ : lakaat ur gastelodennad dour sall-mat da virviñ. Splujiñ ar gevnidenn-vor en dour berv ha leuskel pep tra da virviñ adarre. Bihanaat an tan ha leuskel da c’houvirviñ dousik e-pad 20 munutenn (10 mun m’eo ‘bihan-tout’ ar gevnidenn-vor ha betek 35 mun ma tenn d’un euzhvil-mor !). Dizouriñ ar gevnidenn-vor hag he lakaat e-barzh ur plad. He leuskel da yenaat un tammig. He digloriñ, skarzhiñ ar c’hlor ha mirout ar c’hig er yenerez.\nPoazhiñ ar brouskaol : lakaat ur gastelodennad dour sall da virviñ. Dilostiñ un tammig ar brouskaol evit, dre vras, mirout ar penn anezhe hepken. O gwalc’hiñ hag o splujiñ en dour berv. O leuskel da boazhiñ àr an tan bras ha goloet betek ma tay ar brouskaol da vout tener (etre 5 ha 10 mun). O zenniñ ag an dour hag o splujiñ en dour yen-yen a-benn o yenaat buan hag evit ma chomehent glas-mat. O dizouriñ. O frikiñ e-barzh ur robod get holen, pebr, stragon, chug an hanter sitroñsenn hag an eoulioù. Adlakaat pebr hag holen mar bez ret. Lakaat en ur plad-saladenn ha mirout en ur lec’h fresk.\nAoziñ ar letuzenn : dizeiliñ, gwalc’hiñ ha dizouriñ mat ar saladenn. Mirout en ur lec’h fresk.\nStaliiñ : lakaat en un delienn letuzenn ur loaiad-soubenn rez a skañvadell brouskaol, ar memes loaiad a kig kevnid-mor hag ober ruilhennoù brav (implijout skarzhoù-dent evit o mirout serr-mat). Debriñ get an daouarn ma vez ur pik-nik pe get fourchetenn ha kontell ma vezit doc’h taol !\nEn nevez-hañv emaomp e kreizig-kreiz koulz ar c’hevnid-mor ha domaj e vehe chom hep profitiñ ! Neuze setu un nebeud menozioù ker simpl ha tra !\nSaladen asperjez, letuz ha kig kevnid-mor get orañj : N’ho po nemet meskiñ an asperjez get ar letuzenn hag an tammoù orañj, sasuniñ get un tammig ag ar chug-orañj hag an eoul oliv ha lakaat e-barzh ur plad-saladen ha strewiñ razh get kig kevnid-mor… trop mad eo !\nSoubenn kalav irvin-ruz get tammoù kig kevnid-mor : En nevez-hañv emañ ivez kreizig-kreiz koulz an irvin-ruz. Neuze implijit ar c’halav (delioù glas an irvin-ruz) evit ober soubenn (ar memes hini hag soubenn-linad p.38 er levr « trop Mad ») ha servijout ar soubenn tomm-mat get kig kevnid-mor hag un nebeud ruilhennoù irvin-ruz evit kinkliñ.\nKoñkombrez farset get irvin-ruz ha kig kevnid-mor : dibluskiñ ar c’hoñkombrez en ur denniñ ar plusk ur wezh àr ziv hag troc’hit inte daou en tu an hirañ. Toullit int ha skarzhit ar splus. Holenit ha mirit int en ur lec’h fresk. E-keit se meskit kig ar c’hevnid-mor get chaous maionez (Hama ! A-benn ar fin, ar c’hevnid-mor get maionez ken hengounel) get ruilhennoù irvin-ruz miñset munut. Emañ o vont da reiñ muioc’h a vlaz d’ar farz. Gellout a rit ivez lakaat un tammig kraksivolez troc’het fin ma vez genoc’h. Farsit an hanter-koñkombrez get an aozadenn-mañ ha troc’hit int e troc’hadoù bihan. Debrit int evit an digor-kalon pe evit an deroù-pred.\nOpala ! darbet eo bet din disoñjal : ar rekipe hengounel a Vreizh : Gallout a rit oc’hpenniñ al lodennoù diennek hag ar c’houral, perisilh hag ur chalotezenn miñset munut d’ur chaous maionez get sezo. Pep kouviad a ziklor e gevnidenn-vor hag a dañva ar c’hig soubet er chaous.\nGwin Arnaud :\nEvit lidiñ an nevez-hañv hag evit mont a-zoare get freskted ar c’hevnid-mor hag ar skañvadell brouskaol e c’hellit reiñ ur plas brav da frouezhted ha da freskted ur Muskadig diàr e vamm get e vlaz hep e bar.\nMa yit da biknikiñ en enezenn ar C’hened profitit eus ur gwin gwenn sec’h a Gorsika hag a zo iodek ha bliv e blant-gwini Vermentino (gallout a rin e dañva e Breizh zoken !)


Kantved ar Sklêrijenn - Wikipedia\nKantved ar Sklêrijenn\n(Adkaset eus Mare ar Sklêrijenn)\nGolo an Encyclopédie (1751)\nKantved ar Sklêrijenn, Kantved ar Sklêrijennadur, Mare ar Sklêrijenn, Oadvezh ar Sklêrijenn a reer eus an XVIIIvet kantved en Europa ar C'hornaoueg abalamour d'al luskad speredel en em ledas eno da neuze. E Bro-C'hall hag e Breizh-Veur e voe diazezet al luskad-se da gentañ, gant prederourien evel René Descartes ha Denis Diderot. Gant Diderot ha Jean Le Rond d'Alembert e voe ledet spered ar Sklêrijenn dre an Encyclopédie, un oberenn holloueziadurel savet gant prederourien digor o spered hag embannet a-dammoù adalek 1751 betek 1772.\nE-touez ar mennozhioù pennañ kaset war-raok gant prederourien ar Sklêrijenn e oa ar gredenn er poell, e poellegezh an dud. Evito e oa gouest an holl dud da soñjal ha ne oa ket ret d'an dud krediñ e mennozhioù zo abalamour ma oant brudet gant an Iliz katolik pe ar roue. Fellout a rae dezho sklêrijennañ ar speredoù eta, dre studiañ aozadur ar gevredigezh hep kaout raksoñjoù.\nE-touez ar mennozhioù all displeget gant prederourien ar Sklêrijenn e oa ar soñj e oa ret doujañ da vennozhioù ar re all, hag ar gredenn e vez renet gwelloc'h ar Stad pa vez an holl dud o kenlabourat evit he sevel, n'eus forzh petra e vije o dere. Neuze e veze lavaret ganto e tlefed lemel o dreistwirioù digant an noblañs.\nDañjerus e oa an holl soñjoù-se evit an dud er galloud eta, setu perak e tremenas lod eus ar brederourien-se pennadoù amzer en toull-bac'h pe en harlu.\nGant ar mennozhioù-se e voe awenet an dud a gasas war-raok an Dispac'h gall e 1789 hag ar re a embannas Disklêriadur dishualded Stadoù Unanet Amerika e 1776. E broioù all ivez en em ledas levezon ar Sklêrijenn ha renerien Stadoù zo a zegasas kemmoù brazik d'o gouarnamant daoust ma virjont ar galloud evito o-unan. E-touez ar renerien Stadoù a c'haller lavaret diwar o fenn e voent sklêrijennet edo Katelin Veur e Rusia, Frederig Veur e Prusia ha Gustav III e Sveden.\nMare ar Sklêrijenn a zeuas war e lerc'h kealioù a-bouez evel ar frankiz, an demokratelezh ha gwirioù mab-den.\nPrederourien ar Sklêrijenn[kemmañ | kemmañ ar vammenn]\nDenis Diderot (1713–1784)\nE broioù all\nAdtapet diwar « https://br.wikipedia.org/w/index.php?title=Kantved_ar_Sklêrijenn&oldid=1851364 »\nIstor an XIIIvet kantved\nKemmoù diwezhañ degaset d'ar bajenn-mañ d'an 10 Her 2019, da 14:28.


Kaozeal:Visant Seite - Wikipedia\n« Le breton par l'image, 1añ embannadur, 1944 » : embannet e ti Ololê - Urz Goanag Breiz e Landerne ; war ar golo : M. Seite – Illustrations de Moriss. --Keritiad (kaozeal) 10 Ebr 2019 da 17:04 (UTC)\nBreur Meloir a oa anv Visant Seite pa oa mestr-skol e Pleiben, e Landerne ha goude-se e Rosko. En amzer-se e kustume al leaned (breudeur) hag ar seurezed ober gant "anvioù relijion" disheñvel diouzh o anvioù-badez (anvioù-bihan). Gant e anv-bihan eo e veze anvet Visant Seite gant e vignoned eus an Emzav, avat. THK29 (kaozeal) 16 Ebr 2019 da 14:58 (UTC)\nAdtapet diwar « https://br.wikipedia.org/w/index.php?title=Kaozeal:Visant_Seite&oldid=1833845 »\nKemmoù diwezhañ degaset d'ar bajenn-mañ d'an 16 Ebr 2019, da 14:59.